open-index/open-wikipedia-markdown huggingface dataset:
স্থূলপোষকসমূহৰ তালিকা

জীৱৰ দেহক অধিক মাত্ৰাত প্ৰয়োজন হোৱা পুষ্টিকাৰকবোৰক **স্থূলপোষক** বুলি কোৱা হয়। ইয়াক তুলনামূলকভাবে অধিক পৰিমাণে (গ্ৰামত বা আউন্সত) সেবন কৰা হয়। ইয়ৰ প্ৰাথমিক কাম হ'ল শক্তি উৎপাদন বা শৰীৰৰ বৃদ্ধি বা মেৰামতি। উদাহৰণ হ'ল কাৰ্ব'হাইড্ৰেট, চৰ্বী, প্ৰোটিন আৰু পানী।
## শক্তি প্ৰদান কৰা স্থূলপোষক
শক্তি প্ৰদান কৰা তিনিবিধ প্ৰধান স্থূলপোষক হৈছে: কাৰ্ব'হাইড্ৰেট, প্ৰোটিন, আৰু লিপিড।
### [[কাৰ্ব'হাইড্ৰেট]]
*Glucose
*Sucrose
*Ribose
*Amylose starchৰ এটা প্ৰধান উপাদান
*Amylopectin
*Maltose
*Galactose
*Fructose
*Lactose

### [[প্ৰ'টিন]]

#### [[এমিন এচিড]]
* Standard amino acids
** Alanine
** Arginine
** Aspartic acid (aspartate)
** Asparagine
** Cysteine
** Glutamic acid (glutamate)
** Glutamine
** Glycine
** Histidine
** Isoleucine (branched chain amino acid)
** Leucine (branched chain amino acid)
** Lysine
** Methionine
** Phenylalanine
** Proline
** Serine
** Threonine
** Tryptophan
**Tyrosine
** Valine (branched chain amino acid)

### [[চৰ্বী]]

#### [[চেচুৰেটেড ফেট]]
* Butyric acid (C4)
* Caproic acid (C6)
* Caprylic acid (C8)
* Capric acid (C10)
* Lauric acid (C12)
* Myristic acid (C14)
* Pentadecanoic acid (C15)
* Palmitic acid (C16)
* Margaric acid (C17)
* Stearic acid (C18)
* Arachidic acid (C20)
* Behenic acid (C22)
* Lignoceric acid (C24)
* Cerotic acid (C26)

#### [[মনচেচুৰেটেড ফেট]]
* Myristol
* Pentadecenoic
* Palmitoyl
* Heptadecenoic
* Oleic acid
* Eicosen
* Erucic acid
* Nervonic acid

#### [[পলিচেচুৰেটেড ফেট]]
* Linoleic acid (LA) - an essential fatty acid
* α-Linolenic acid (ALA) - an essential fatty acid
* Stearidonic acid (SDA)
* Arachidonic acid (ETA)
* Timnodonic acid (EPA) 
* Clupanodonic acid (DPA)
* Cervonic acid (DHA)

#### [[অত্যাৱশ্যকীয় ফেটি এচিড]]
These two essential fatty acids are the starting point for other important omega-acids (e.g. DHA, EPA)
* α-Linolenic acid ALA (18:3) Omega-3 fatty acid
*  Linoleic acid LA (18:2) Omega-6 fatty acid

## শক্তি প্ৰদান নকৰা স্থূলপোষক
শক্তি প্ৰদান নকৰা দুবিধ প্ৰধান স্থূলপোষক হৈছে: পানী, আৰু খাদ্যজ আঁহ।
### পানী
পানী হৈছে এক প্ৰকাৰৰ স্বচ্ছ জুলীয়া পদাৰ্থ। অক্সিজেনৰ এটা আৰু হাইড্ৰ’জেনৰ দুটা পৰমাণু লগ লাগি পানীৰ অণু গঠন হয়। পানীয়ে কোনো কেল’ৰি বা শক্তিৰ যোগান নধৰিলেও সকলো জীৱকে বিশুদ্ধ বা সুৰক্ষিত খোৱাপানীৰ প্ৰয়োজন।

### আঁহ
শাক-পাচলি আৰু ফল-মূলত খাদ্যজ আঁহ পোৱা যায়। ই পাচন তন্ত্ৰৰ বাবে অতি দৰকাৰী উপাদান।
## তথ্য সংগ্ৰহ

শ্ৰেণী:পৰিপুষ্টি
হেমাংগ কুমাৰ দত্ত

**হেমাংগ কুমাৰ দত্ত** (; জন্মː ১৯৭৩) এগৰাকী অসমীয়া কবি আৰু প্ৰবন্ধকাৰ। সীমিত সংখ্যক কবিতাৰে অসমীয়া কাব্য-সাহিত্যত প্ৰভাৱ বিস্তাৰ কৰা কবিসকলৰ ভিতৰত তেওঁ অন্যতম। *ৰাতিৰ কবিতা*, *চহৰত চেলকাৰ্ক* আদি তেওঁ লিখা বহু-চৰ্চিত কবিতা। *অথবা* কাব্যগ্ৰন্থৰ বাবে মুনীন বৰকটকী বঁটা লাভ কৰা দত্ত ২০০৬ চনৰ পৰা নিৰুদ্দেশ হৈ আছে।

## জন্ম আৰু শিক্ষা গ্ৰহণ
১৯৭৩ চনত দৰং জিলাৰ টংলাত হেমাংগ কুমাৰ দত্তই জন্ম লাভ কৰে। তেওঁৰ পিতৃ হৰিহৰ দত্ত আৰু মাতৃ তিলোত্তমা দত্ত। তেওঁৰ পিতৃয়ে টংলাৰ কুকুৰাকাটাত এখন হোমিওপ্যাথি ফাৰ্মাচী প্ৰতিষ্ঠা কৰিছিল। ১৯৮০ চনত পিতৃৰ মৃত্যুৰ পিছত তেওঁৰ ককায়েকে ইয়াৰ দায়িত্ব লয়। হেমাংগ দত্ত পৰিয়ালৰ কনিষ্ঠ সদস্য। তেওঁ টংলা হাইস্কুলত প্ৰাথমিক শিক্ষা লাভ কৰে। ১৯৮৯ চনত তেওঁ কটন কলেজত নাম ভৰ্ত্তি কৰে আৰু ইয়াৰ পিছত তেওঁ গুৱাহাটী বিশ্ববিদ্যালয়ত উচ্চ শিক্ষা লাভ কৰে। 

## সাহিত্যিক জীৱন

কটন কলেজত নাম লগাই শ্বহিদ ৰঞ্জিত বৰপূজাৰী ছাত্ৰাবাসত আৱাসী হিচাপে প্ৰৱেশ কৰাৰ সময়তে এক আন্তঃ-আবাস মৌলিক কবিতাপাঠ অনুষ্ঠানত অতিথি হিচাপে অহা নৱকান্ত বৰুৱাৰ সৈতে তেওঁৰ সাক্ষাৎ হয়। তেতিয়াৰে পৰা তেওঁ কবিতা লিখিবলৈ আত্মবিশ্বাস লাভ কৰে। পিছলৈ তেওঁ বৰুৱাৰ ওচৰলৈ গৈ কবিতা সংক্ৰান্তিয় বিভিন্ন পৰামৰ্শ লাভ কৰে। নৱকান্ত বৰুৱাৰ কবিতাসমূহ পঢ়ি তেওঁ নতুন কবিতাৰ লগতে পুৰণা কবিতাসমূহ নতুনকৈ লিখিবলৈ আৰম্ভ কৰে। ১৯৯১ চনত প্ৰান্তিক আলোচনীৰ পাতত কবি হিচাপে তেওঁ আত্মপ্ৰকাশ কৰে। ইয়াৰ উপৰিও অসমৰ আগশাৰীৰ সাহিত্যালোচনী পষেক, সাতসৰী, গৰীয়সী আদিত তেওঁৰ কবিতা প্ৰকাশিত হয়। টংলাৰ পৰা প্ৰকাশ হোৱা সাহিত্য-সংস্কৃতি বিষয়ক আলোচনী দামলত তেওঁৰ কবিতা প্ৰকাশ হৈছে। দামলৰ বাবে তেওঁ নীলমণি ফুকন আৰু হীৰেন গোঁহাইৰ সাক্ষাৎকাৰ গ্ৰহণ কৰে। কটন কলেজৰ বছৰেকীয়া মুখপত্ৰ কটনিয়ান আৰু গুৱাহাটী বিশ্ববিদ্যালয়ৰ স্নাতকোত্তৰ মহলাৰ আলোচনীতো তেওঁৰ কবিতা তথা প্ৰবন্ধ প্ৰকাশ হৈছে। 
২০০০ চনত তেওঁৰ একমাত্ৰ কাব্য সংকলন *অথবা* প্ৰকাশ পায়। এই সংকলনখনিত ২৫টা কবিতা সন্নিৱিষ্ট হৈ আছে। নৱকান্ত বৰুৱাৰ আগকথা সমৃদ্ধ এই গ্ৰন্থখনৰ প্ৰকাশক সংজ্ঞা প্ৰকাশ আৰু পৰিবেশক জ্যোতি প্ৰকাশন।

এই সংকলনটিৰ বাবে তেওঁ ২০০২ চনত মুনীন বৰকটকী বঁটা লাভ কৰে। ২০১৮ চনত ‘অথবা’ত সন্নিবিষ্ট ২৫টা কবিতা, ১১টা অন্যত্ৰ প্ৰকাশিত কবিতা, এটা অনুবাদ কবিতা, ৫টা গীত, তিনিটা প্ৰবন্ধ, এখন ৰম্য-ৰচনা, ৩টা ‘অথবা’ কাব্যগ্ৰন্থ সন্দৰ্ভত সমালোচনামূলক লেখা আৰু তিনিটা অন্যান্য লেখা সংগ্ৰহ কৰি *হেমাংগ কুমাৰ দত্তৰ অথবা আৰু অন্যান্য* শীৰ্ষক গ্ৰন্থ এখন প্ৰকাশ কৰা হয়।

## নিৰুদ্দেশ
হেমাংগ কুমাৰ দত্তৰ বায়েক প্ৰণীতা দেৱ অধিকাৰীৰ ভাষ্য অনুসৰি ২০০৬ চনত তেওঁ বায়েকক দিল্লীলৈ যাব বুলি ফোন কৰে আৰু তাৰ পিছত তেওঁ নিৰুদ্দিষ্ট হয়। ২০১১ চনত মাতৃৰ অসুস্থতাৰ সময়ত পৰিয়ালবৰ্গই বিচাৰ-খোচাৰ কৰে আৰু টেলিভিছনত বিজ্ঞাপন দিয়ে। কিন্তু এতিয়ালৈ তেওঁৰ কোনো সন্ধান পোৱা হোৱা নাই।

## তথ্য সংগ্ৰহ

শ্ৰেণী : অসমীয়া কবি
শ্ৰেণী:মুনীন বৰকটকী বঁটা বিজয়ী
শ্ৰেণী:নিৰুদ্দিষ্ট ব্যক্তি
ভাৰতত ক'ভিড-১৯ মহামাৰী লকডাউন

২০২০ চনৰ ২৪ মাৰ্চত প্ৰধানমন্ত্ৰী নৰেন্দ্ৰ মোদীৰ নেতৃত্বাধীন ভাৰত চৰকাৰে ২১ দিনৰ বাবে সমগ্ৰ দেশত লক্‌ডাউনৰ নিৰ্দেশ দিছিল আৰু ভাৰতত ক'ভিড-১৯ বৈশ্বিক মহামাৰীৰ প্ৰতিৰোধ কৰাৰ বাবে ১৩০ কোটি জনসংখ্যাৰ গতিবিধি সীমাবদ্ধ কৰিছিল। ২২ মাৰ্চত পালন কৰা এক স্বেচ্ছামূলক ১৪ ঘণ্টীয়া জনতা কাৰ্ফিউ দেশৰ ক'ভিড-১৯ আক্ৰান্ত অঞ্চলসমূহত বিভিন্ন নিয়ন্ত্ৰণ বিধি জাৰীৰ পাছত এই লক্‌ডাউনৰ ঘোষণা কৰা হৈছিল। ভাৰতত ক'ৰণা ভাইৰাছ আক্ৰান্ত নিশ্চিত লোকৰ সংখ্যা প্ৰায় ৫০০ থাকোঁতে লক্‌ডাউন আৰম্ভ কৰা হৈছিল। পৰ্যবেক্ষকসকলে জনায় যে এই লক্‌ডাউনে মহামাৰীৰ বৃদ্ধিৰ হাৰ ৬ এপ্ৰিলৰ আগতে ছদিনত দুগুণ হোৱাৰ পৰা১৮ এপ্ৰিলমানত আঠদিনৰ মূৰত দুগুণ হোৱাকৌ হ্ৰাস কৰে।

লক্‌ডাউনৰ ম্যাদ শেষ হ'বলৈ লওঁতে ৰাজ্য চৰকাৰ আৰু আৰু উপদেষ্টা সমিতিসমূহে লক্‌ডাউন বঢ়াই দিয়াৰ পৰামৰ্শ দিয়ে। ওড়িশা আৰু পঞ্জাব চৰকাৰে ৰাজ্যিক লক্‌ডাউন ১ মে'লৈকে বৃদ্ধি কৰে। মহাৰাষ্ট্ৰ, কৰ্ণাটক, পশ্চিম বংগ আৰু তেলেংগানাই এই কাৰ্য অনুসৰণ কৰে। ১৪ এপ্ৰিলৰ প্ৰধানমন্ত্ৰী নৰেন্দ্ৰ মোদীয়ে ৰাষ্ট্ৰীয় লক্‌ডাউন ৩ মে' পৰ্যন্ত বৃদ্ধিৰ ঘোষণা কৰে; মহামাৰী নোহোৱা বা ন্যূনতম বৃদ্ধি হোৱা অঞ্চলবোৰত ২০ এপ্ৰিলৰ পাছত লক্‌ডাউন চৰ্তসাপেক্ষে শিথিল কৰি দিয়া হয়।

১ মে'ত ভাৰত চৰকাৰে ৰাষ্ট্ৰীয় লক্‌ডাউন দুসপ্তাহ বঢ়াই ১৭ মে'লৈকে বাহাল থকাৰ ঘোষণা কৰে। চৰকাৰে ভাইৰাছৰ ব্যাপ্তিৰ ভিত্তিত সকলো জিলাকে তিনিটামণ্ডলত বিভক্ত কৰে —সেউজীয়া (green), ৰঙা (red) আৰু কমলা (orange)। শিথিলতাও এইধৰণেৰে প্ৰয়োগ কৰা হয়। ১৭ মে'ত ৰাষ্ট্ৰীয় দুৰ্যোগ ব্যৱস্থাপনা প্ৰাধিকৰণৰ পৰামৰ্শৰ ভিত্তিৰ লক্‌ডাউন ৩১ মে'লৈকে বৃদ্ধি কৰা হয়।

৩০ মে'ত ঘোষণা কৰা হয় যে কন্‌টেইনমেণ্ট মণ্ডলত ৩০ জুনলৈকে লক্‌ডাউন অব্যাহত থাকিব আৰু সেৱাসমূহ পৰ্যায়ক্ৰমে ৮ জুনৰ পৰা আৰম্ভ কৰা হ'ব। ইয়াক "আন্‌লক ১" (Unlock 1) বুলিও নাম দিয়া হৈছে।

## পটভূমি

ভাৰত চৰকাৰে ২০২০ চনৰ ৩০ জানুৱাৰীত কেৰালাত ৱুহানৰ পৰা ঘৰলৈ উভতি অহা এজন ছাত্ৰক ভাৰতৰ প্ৰথম কৰ'নাভাইৰাছ ৰোগী বুলি নিশ্চিত কৰে। ক'ভিড-১৯ত আক্ৰান্ত লোকৰ সংখ্যা ৫০০ মান হওঁতে ১০ মাৰ্চত প্ৰধানমন্ত্ৰী মোদীয়ে সকলো দেশবাসীকে ২২ মাৰ্চৰ দিনা পুৱা ৭ টাৰ পৰা সন্ধিয়া ৯ টালৈ 'জনতা কাৰ্ফিউ' পালন কৰিবলৈ আহ্বান জনায়। কাৰ্ফিউৰ শেষত মোদীয়ে কয় যে: "জনতা কাৰ্ফিউ ক'ভিড-১৯ৰ বিৰুদ্ধে এক দীঘলীয়া সংগ্ৰামৰ আৰম্ভণিহে।" ইয়াৰ পাছত ২৪ মাৰ্চৰ দিনা দেশবাসীক সম্বোধন কৰোঁতে তেওঁ ঘোষণা কৰে যে সেইদিনা মাজৰাতিৰ পৰাই ২১ দিনীয়া দেশজুৰি লক্‌ডাউন আৰম্ভ হ'ব। তেওঁ কয় যে কৰ'নাভাইৰাছৰ সঞ্চাৰণ ৰখাবলৈ একমাত্ৰ উপায় সামাজিক দূৰত্ব স্থাপন। তেওঁ লগতে জনায় যে জনতা কাৰ্ফিউতকৈ এই লক্‌ডাউন কঠোৰভাৱে বলবৎ কৰা হ'ব।

### জনতা কাৰ্ফিউ
জনতা কাৰ্ফিউ () ২২ মাৰ্চ তাৰিখে ১৪ ঘণ্টাৰ বাবে (পুৱা ৭ বজাৰ পৰা ৰাতি ৯ বজালৈ) পালন কৰা হয়। আৰক্ষী, স্বাস্থ্য সেৱা, সংবাদ মাধ্যম, হ'ম ডেলিভাৰী আৰু অগ্নি নিৰ্বাপক বাহিনীৰ দৰে ‘জৰুৰীকালীন সেৱা’ৰ সৈতে জড়িত লোকসকলৰ বাহিৰে প্ৰত্যেকেই এই কাৰ্ফিউ পালন কৰে। সন্ধ্যা ৫ বজাত প্ৰতিগৰাকী নাগৰিককে দুৱাৰমুখ, চাদ নাইবা খিৰিকীত ৰৈ হাত-চাপৰি বা ঘণ্টা বজাই সন্মুখশাৰীৰ কৰ্মীসকলৰ প্ৰশংসা কৰিবলৈ আহ্বান জনোৱা হয়।

## নিষেধাজ্ঞাসমূহ
২০২০ চনৰ ৪মেৰ পৰা স্বৰাষ্ট্ৰ মন্ত্ৰীৰ নিৰ্দেশনা অনুসৰি সকলো অঞ্চলতে ভালেই কেইটামান ক্ৰিয়াকলাপ শিথিলকৰণৰ মাধ্যমেৰে লকডাউন সহজসাধ্য কৰা হয়।

## লগতে চাওক
*ক'ৰ'ণা ভাইৰাছ ৰোগ ২০১৯
*ভাৰতত ২০২০ চনৰ ক'ৰ'ণা ভাইৰাছৰ মহামাৰী
*২০১৯ − ২০২০ চনৰ ক'ৰ'ণা ভাইৰাছৰ বিশ্বমাৰী

## তথ্য সংগ্ৰহ

শ্ৰেণী:স্বাধীনোত্তৰ ভাৰত
শ্ৰেণী:শেহতীয়া ঘটনাৱলী
শালকাটা জনপ্ৰিয় উচ্চতৰ মাধ্যমিক বিদ্যালয়

**শালকাটা জনপ্ৰিয় উচ্চতৰ মাধ্যমিক বিদ্যালয়** (চমুকৈ শালকাটা জঃপঃউঃমাঃ বিদ্যালয়)খন ধুবুৰী জিলাৰ দক্ষিণ শালমাৰা সমষ্টিৰ অন্তৰ্গত শালকাটা গাঁ‌ৱত অৱস্থিত। এই বিদ্যালয়খন ১৯৭৯ চনত আজগৰ আলী চাহাবৰ নেতৃত্বত স্থাপণ কৰা হৈছিল।

## ঠিকনা
thumb|শালকাটা জনপ্ৰিয় উচ্চতৰ মাধ্যমিক বিদ্যালয়ৰ ছোৱালী জিৰণী কোঠা।
শালকাটা গাঁ‌ৱৰ পৰা ০ কিঃমিঃ দূৰৈত, বৰকলীয়া নস্কৰা গাঁ‌ৱৰ পৰা প্ৰায় ৪ কিঃমিঃ পশ্চিমত, ফুলবাৰী (মেঘালয়)ৰ পৰা প্ৰায় ১০ কিঃমিঃ উত্তৰ-পূৱ অঞ্চলত অৱস্থিত।

## ইতিহাস
left|thumb|খেল পথাৰ
ধুবুৰী জিলাৰ দক্ষিণ পাৰত অৱস্থিত শালকাটা অঞ্চলটো এসময়ত অতিকৈ পিছপৰা আৰু বন্যভূমি আছিল। পিছে ব্ৰহ্মপুত্ৰৰ গঢ়াখহনীয়াত প্ৰব্ৰজন হৈ আহি বসবাস কৰিবলৈ লোৱা প্ৰয়াত আজগৰ আলী (B.Sc) মহোদয়ৰ নেতৃত্বত আৰু শিক্ষানুৰাগী সহযোগী সকলৰ সহায়ত এইখন মাধ্যমিক শিক্ষানুষ্ঠান গঢ়ি উঠিছিল। এই শিক্ষানুষ্ঠানখন গঢ়াত বিশেষভাৱে সহায় কৰিছিল নাছেৰ আলী সেখ (অধিবক্তা), আঃ গণি জোদ্দাৰ, ৰমজান আলী সৰকাৰ, হোছেন আলী দেওৱানী, আবুল হোছেন, আঃ কাশেম মণ্ডল, আব্দুল হক, হাজি মিনহাজ উদ্দিন আহমেদ, আঃ গণি দেওৱানী, ডাঃ বুজৰক আলী মণ্ডল, তামিজ উদ্দিন জোদ্দাৰ, আমজাদ হোসেন ভূঞা, আলহাজ আঃ আজিজ আনছাৰী আদি ব্যক্তিৰ প্ৰচেষ্টাত শালকাটা জনপ্ৰিয় উচ্চ মাধ্যমিক বিদ্যালয় প্ৰতিষ্ঠা কৰা হৈছিল। যিখন বিদ্যালয় আজি তেখেত সকলৰ প্ৰেৰণাৰে উচ্চতৰ মাধ্যমিক বিদ্যালয়লৈ উন্নত কৰা হৈছে।
১৯৭৯ চনত স্থাপিত হোৱা উচ্চ মাধ্যমিক বিদ্যালয়খন অতি কম সময়ৰ ভিতৰত দোপতদোপে চৰকাৰৰ অনুমতি তথা স্বীকৃতি পাই ১৯৯১ চনত চৰকাৰীকৰণ হৈছে আৰু বৰ্তমান বিদ্যালয়খন উচ্চতৰ মাধ্যমিক বিদ্যালয়লৈ উন্নীত হৈছে যদিও এতিয়ালৈকে চৰকাৰীকৰণ হোৱা নাই।
বিদ্যালয়খনৰ আৰম্ভণিৰ পৰাই উচ্চ মাধ্যমিক শিক্ষান্ত পৰীক্ষা আৰু উচ্চতৰ মাধ্যমিকৰ চূড়ান্ত পৰীক্ষাত প্ৰতিবছৰে ১০/১১ টাকৈ লেটাৰ মাৰ্ক, ষ্টাৰ মাৰ্ক পাই প্ৰায় এশ শতাংশ ছাত্ৰী-ছাত্ৰী উত্তীৰ্ণ হৈ আহিছে।

## পাঠদান দিয়া বিষয়সমূহ

### উচ্চ মাধ্যমিক

ইংৰাজী, অসমীয়া, হিন্দী, আৰবী, গণিত, সমাজ বিজ্ঞান, সাধাৰণ বিজ্ঞান, উচ্চ গণিত, ভূগোল, কাঠমিস্ত্ৰী-শিল্প ইত্যাদি। 

### উচ্চতৰ মাধ্যমিক

বিদ্যালয়খনত কেৱল কলাশাখাৰ বিষয়সমূহ পঢ়ুৱা হয়। বৰ্তমান বিজ্ঞান শাখাৰ কোনো পাঠ্য পঢ়ুৱা হৈ থকা নাই। 
thumb|শ্ৰেণী কোঠাা।
অসমীয়া, ইংৰাজী, ৰাজনীতি বিজ্ঞান, অৰ্থনীতি বিজ্ঞান, বুৰঞ্জী, আৰবী, শিক্ষা, দৰ্শন আৰু তৰ্কবিজ্ঞান।

## সুবিধা সমূহ

বিদ্যালয়খনত পাঠদানৰ বাবে ৮টা শ্ৰেণীকোঠা, এখন কম্পিউটাৰ কোঠা (য'ত ১৫টা কম্পিউটাৰ উপলব্ধ) এটা ছোৱালীৰ জিৰণীকোঠা, প্ৰধান শিক্ষকৰ কাৰ্যালয়, শিক্ষকসকলৰ জিৰণী কোঠা, ল'ৰা আৰু ছোৱালীৰ বাবে সুকীয়া শৌচালয়, বিশুদ্ধ খোৱাপানীৰ ব্যৱস্থা আৰু এখন সুবিশাল খেলপথাৰ আছে।

## তথ্য সংগ্ৰহ

শ্ৰেণী:অসমৰ বিদ্যালয়সমূহ
বাসু চেটাৰ্জী

**বাসু চেটাৰ্জী** (১০ জানুৱাৰী, ১৯৩০ - ৪ জুন, ২০২০) এজন ভাৰতীয় চলচ্চিত্ৰ পৰিচালক আৰু চিত্ৰনাট্যকাৰ। চিত্ৰনিৰ্মাতা হৃষিকেশ মুখাৰ্জী আৰু বাসু ভট্টাচাৰ্যৰ দৰে বাসু চেটাৰ্জীও আছিল ১৯৭০ৰ পৰা ১৯৮০ৰ দশকৰ মধ্যম চিনেমা বা মধ্যম ৰাস্তাৰ চিনেমাৰ অগ্ৰদূত। হৃষিকেশ মুখাৰ্জী আৰু বাসু ভট্টাচাৰ্যৰ চিনেমাৰ দৰে চেটাৰ্জীৰ চিনেমাসমূহো মধ্যবিত্ত পৰিয়ালৰ প্ৰেম আৰু বিবাহ সম্পৰ্কীয়।১৯৮৬ চনত নিৰ্মিত *এক ৰুকা হুৱা ফেইচলা* আৰু ১৯৮৯ত নিৰ্মিত *কমলা কী মৌত* এনেধৰণৰ চিনেমা। তেওঁক *উচ পাৰ, ছোটি চি বাত* (১৯৭৫), *চিটচোৰ*(১৯৭৬) *ৰজনীগন্ধা*(১৯৭৪), *পিয়া কা ঘৰ* (১৯৭২), *খট্টা মিঠা*(১৯৭৮), *চক্ৰব্যূহ* (১৯৭৮), *বাতৌ বাতৌ ম্যে* (১৯৭৯), *প্ৰিয়তমা* (১৯৭৭), *মন পচন্দ, হমাৰি বহু অল্‌কা, চৌকিন* (১৯৮২) আৰু *চামেলী কী চাদি* (১৯৮৬) আদি ব্যৱসায়িক ভাবে সফল চিনেমাৰ বাবে জনা যায়। বাসু চেটাৰ্জী পৰিচালিত *ব্যৌমকেশ বক্সি* দূৰদৰ্শনৰ জনপ্ৰিয় ধাৰাবাহিক। ২০২০ চনৰ ৪ জুন তাৰিখে মুম্বাইস্থিত নিজা বাসভৱনত তেওঁৰ মৃত্যু হয়।

## প্ৰাৰম্ভিক জীৱন
আজমেৰ, ৰাজস্থানত বাসু চেটাৰ্জীৰ জন্ম হৈছিল।

## কৰ্মজীৱন
মুম্বাইৰপৰা প্ৰকাশিত সাপ্তাহিক ট্যেবলয়েড Blitz-ৰ ইলাচট্ৰেটৰ আৰু কাৰ্টুনিষ্ট হিচাপে বাসু চেটাৰ্জীয়ে তেওঁৰ কৰ্মজীৱন আৰম্ভ কৰিছিল। চলচ্চিত্ৰ নিৰ্মাণত কেৰিয়াৰ আৰম্ভ কৰাৰ আগতে তেওঁ Blitz-ত ১৮বছৰ কাম কৰিছিল। তেওঁ ৰাজ কাপুৰ আৰু ৱাহিদা ৰহমান অভিনীত “তিচৰি কসম” চলচ্চিত্ৰত পৰিচালক বাসু ভট্টাচাৰ্যৰ সহযোগী ৰূপে কাম কৰিছিল, যিখন চিনেমাই ১৯৬৬ চনত শ্ৰেষ্ঠ চলচ্চিত্ৰৰ ৰাষ্ট্ৰীয় চলচ্চিত্ৰ বঁটা লাভ কৰে। ১৯৬৯ চনত নিৰ্মিত “চাৰা আকাশ” বাসু চেটাৰ্জীৰ প্ৰথম চলচ্চিত্ৰ। এইখন চিনেমাৰ বাবে তেওঁ ফিল্মফেয়াৰ বঁটা লাভ কৰিছিল।

মিঠুন চক্ৰৱৰ্তী, অমিতাভ বচ্চন, বিনোদ মেহৰা, ৰতি অগ্নিহোত্ৰী, মুন মুন সেন, মৌচুমী চেট্টাৰ্জী, নিতু সিং, জিতেন্দ্ৰ, দেৱ আনন্দ, ধৰ্মেন্দ্ৰ, হেমা মালিনী, অনিল কাপুৰ, অমৃতা সিং আদি বহু নামী-দামী অভিনেতা-অভিনেত্ৰীয়ে তেওঁৰ ছবিত কাম কৰিছে।

হঠাৎ বৃষ্টি, হঠাৎ সেই দিন আদি বহুতো সফল বঙালী ছবিও তেওঁ নিমাৰ্ণ কৰিছে। বাসু চেটাৰ্জী ব্যোমকেশ বক্সি, ৰজনী আদিৰ দৰে জনপ্ৰিয় আৰু বহুল প্ৰচলিত দূৰদৰ্শন ধাৰাবাহিকৰো নিৰ্মাতা আৰু নিৰ্দেশক।

১৯৭৭ চনৰ দশম মস্কো ফিল্ম ফেষ্টিভেলত তেওঁ জুৰীৰ সদস্য আছিল। এচিয়ান একাডেমি অৱ ফিল্ম এণ্ড টেলিভিছনৰ ইণ্টাৰনেচনেল ফিল্ম এণ্ড টেলিভিছন ক্লাৱৰ বাসু চেটাৰ্জী এগৰাকী সদস্য।

তেওঁৰ জীয়ৰী ৰূপালী গুহও এগৰাকী চিত্ৰ পৰিচালক।

## বঁটা
* ২০০৭: আইফা জীৱনজোৰা সাধনা বঁটা
* ১৯৯২: শ্ৰেষ্ঠ চলচ্চিত্ৰৰ বাবে ৰাষ্ট্ৰীয় চলচ্চিত্ৰ বঁটা( on Family Welfare) - *দুৰ্গা*
* ১৯৯১: শ্ৰেষ্ঠ চিত্ৰনাট্য বঁটা, ফিল্মফেয়াৰ – *কমলা কী মৌত*
* ১৯৮১: শ্ৰেষ্ঠ চলচ্চিত্ৰ, সমালোচকৰ বঁটা, ফিল্মফেয়াৰ – *জীনা য়হা*
* ১৯৭৮: শ্ৰেষ্ঠ পৰিচালকাৰ বঁটা, ফিল্মফেয়াৰ – *স্বামী*
* ১৯৭৭: শ্ৰেষ্ঠ চিত্ৰনাট্য বঁটা, ফিল্মফেয়াৰ, - *চিটচোৰ* (মনোনয়ন)
* ১৯৭৬: শ্ৰেষ্ঠ চিত্ৰনাট্য বঁটা, ফিল্মফেয়াৰ – *চোটি চি বাত*
* ১৯৭৫: শ্ৰেষ্ঠ চলচ্চিত্ৰ, সমালোচকৰ বঁটা, ফিল্মফেয়াৰ – *ৰজনীগন্ধা*
* ১৯৭২: শ্ৰেষ্ঠ চিত্ৰনাট্য বঁটা, ফিল্মফেয়াৰ – *চাৰা আকাশ*

## চলচ্চিত্ৰপঞ্জী

### চিত্ৰনাট্য

### প্ৰযোজক

### পৰিচালক (দূৰদৰ্শনৰ ধাৰাবাহিক)

### সহ পৰিচালক

## মৃত্যু
বাৰ্ধক্যজনিত কাৰণত ২০২০ চনৰ ৪ জুন তাৰিখে মুম্বাইৰ নিজা বাসভৱনত তেখেতৰ মৃত্যু ঘটে।

## তথ্যসূত্ৰ

শ্ৰেণী:মৃত ব্যক্তি
শ্ৰেণী:ভাৰতৰ চলচ্চিত্ৰ পৰিচালক
শ্ৰেণী:হিন্দী ভাষাৰ চলচ্চিত্ৰ পৰিচালক
শ্ৰেণী:বঙালী ভাষাৰ চলচ্চিত্ৰ পৰিচালক
শ্ৰেণী:ফিল্মফেয়াৰ বঁটা বিজয়ী
লখিন্দৰ

**লখিন্দৰ** () হৈছে প্ৰাচীন অসমীয়া মনসা কাব্য বা বঙালী সাহিত্যৰ সুবিখ্যাত মংগলকাব্য মনসামংগল, শিৱ পুৰাণ আদিৰ চৰিত্ৰ চান্দ সদাগৰৰ পুত্ৰ আৰু বেউলাৰ পতি। তেওঁ প্ৰাচীন ভাৰতৰ চম্পক নগৰৰ এজন খুব ধুনী তথা ক্ষমতাশালী বণিকৰ পুত্ৰ আছিল। চান্দ সদাগৰ, বেউলা-লখিন্দৰৰ উপাখ্যানৰ লগত সৰ্পদেৱী মনসাৰ কাহিনীও জড়িত হৈ আছে।

## কিংবদন্তি

চান্দ সদাগৰৰ পুত্ৰ লখিন্দৰ আৰু তেওঁৰ সতীৰ্থ বণিক সাহাৰ কন্যা বেউলাৰ সমসাময়িক কালত জন্ম হয়। দুই শিশোৱে একেলগে ডাঙৰ দীঘল হয় আৰু সিহঁতক ইজনে সিজনৰ প্ৰতি উপযুক্ত বুলি গণ্য কৰে। লখিন্দৰৰ পিতৃ চন্দ্ৰবণিক বা চান্দ সদাগৰ আছিল হিন্দু দেৱতা শিৱৰ একনিষ্ঠ পূজাৰী। তেওঁ অন্য কোনো দেৱতাকে আৰাধনা নকৰে। ইপিনে শিৱৰ কন্যা মনসা দেৱী আছিল সৰ্পদেৱী, কিন্তু তেওঁক কোনেও পূজা অৰ্চনা নকৰিছিল।

তেওঁৰ পিতৃ শিৱই কৈছিল যে, যদি কোনো শিৱভক্ত বা শিৱৰ উপাসকে তেওঁৰ প্ৰথম মনসা পূজা কৰে তেন্তে মৰ্ত্যলোক (পৃথিৱী)ত তেওঁৰ পূজা প্ৰচলন সম্ভৱ। তেতিয়া মনসাই পূজাৰ আয়োজনৰ বাবে চান্দ সদাগৰক নিৰ্বাচন কৰে।

শিৱৰ উপাসক চান্দ সদাগৰে মনসা দেৱীৰ এই প্ৰস্তাৱ অস্বীকাৰ কৰে। তেতিয়া ক্ৰোধান্বিতা হৈ মনসাই চান্দ সদাগৰক শাপ দিয়ে যে, তেওঁ চান্দ সদাগৰৰ প্ৰতিটো সন্তাননকে বিনাশ কৰিব। মনসা দেৱীৰ এই শাপৰ কাৰণে চান্দ সদাগৰৰ এজন এজনকৈ প্ৰত্যেকটো সন্তানৰে সৰ্প দংশনত মৃত্যু হয়।

লখিন্দৰৰ বিবাহৰ সময়ত চান্দ সদাগৰে অধিক সতৰ্কতা অৱলম্বন কৰে। তেওঁ সাপে ছিদ্ৰ কৰিব নোৱাৰাকৈ বিশ্বকৰ্মাৰ দ্বাৰা এটি ঘৰ সজাইছিল যদিও মনসা দেৱীয়ে তেওঁৰ উদ্দেশ্য বাস্তৱত পৰিণত কৰিবলৈ সক্ষম হয় আৰু লখিন্দৰক দংশন কৰে।

প্ৰচলিত প্ৰথা অনুসৰি, যাক সাপে দংশন কৰে তেওঁৰ মৃতদেহ ভেলত নদীত ভাহাই দিয়া হয়, যাতে কোনো অলৌকিক শক্তিৰ দ্বাৰা পুন জীৱিত হয়। বেউলাই সকলোৰে বাধা অগ্ৰাহ্য কৰি তেওঁৰ স্বামীৰ লগত ভেলত যায়।

এসময়ত ভেলখন মনসাৰ পালনকৰ্তা মাতা নিতাৰ কাষলৈ যায়। তেনেতে ঐশ্বৰিক ক্ষমতাৰ বলত তেওঁ মৃত স্বামীৰ সৈতে স্বৰ্গত যাবলৈ সক্ষম হয়। মনসা দেৱীয়ে লখিন্দৰক পুন জীৱন দিয়ে যদিও বেউলাৰ শহুৰ চান্দ সদাগৰক মনসা দেৱীৰ পূজা কৰিবলৈ কয়। অৱশেষত চান্দ সদাগৰে মনসা দেৱীৰ পূজা কৰে।

## বংশ পৰিচয়
চান্দ সদাগৰৰ পত্নীৰ নাম আছিল সনেকা। লখিন্দৰ তেওঁৰ পুত্ৰ আছিল আৰু সাহাৰ জীয়াৰী বেউলা আছিল চান্দ সদাগৰৰ বোৱাৰী তথা লখিন্দৰৰ পত্নী। পূৰ্বজন্মত বেউলা বাণাসুৰৰ জীয়েক ঊষা আৰু লখিন্দৰ প্ৰদ্যুম্নৰ পুত্ৰ তথা শ্ৰীকৃষ্ণৰ নাতি অনিৰুদ্ধ আছিল বুলি জনা যায়।

## তথ্য সংগ্ৰহ

শ্ৰেণী:হিন্দু কিংবদন্তি‎
উচ্চাকাংক্ষা

**উচ্চাকাংক্ষা** () হৈছে অসমীয়া সাহিত্যিক, সাংবাদিক, সমালোচক, কবি, গল্পকাৰ হোমেন বৰগোহাঞিৰ এখন প্ৰবন্ধ সংকলন। এই উচ্চাকাংক্ষা প্ৰবন্ধ সংকলনখন ১৯৯৯ চনৰ নৱেম্বৰ মাহত প্ৰথম প্ৰকাশ কৰে ষ্টুডেণ্টচ্ ষ্ট’ৰচ্‌ প্ৰকাশনে।

## বিৱৰণ
গ্ৰন্থখন ১১টা পাঠত ভাগ কৰি লেখকে প্ৰথম পাঠত এখন গাঁৱৰ মজলীয়া বিদ্যালয়ৰ ন-দহ বছৰীয়া এজন ষষ্ঠ শ্ৰেণীৰ ছাত্ৰৰ পৰাই আৰম্ভ কৰিছে য’ত তেওঁৰ স্কুলীয়া দিনত হোৱা অভিজ্ঞতা আলোচনা কৰিছে। দ্বিতীয় পাঠটোত মজলীয়া বিদ্যালয়ৰ সাহিত্য বিষয়ৰ শিক্ষকজনে 'উচ্চাকাংক্ষা'ৰ অৰ্থ খুব সহজ-সৰল ভাষাৰে শিকায়। তৃতীয় পাঠত ইংৰাজ ঔপন্যাসিক ছাৰ ৱাল্টাৰ স্কটৰ উদ্ধৃতিৰে নিৰক্ষৰ লোকসকলো যে অজ্ঞানী নহয় সেই কথা লিখিছে। চতুৰ্থ পাঠত ছক্ৰেটিছে নিজৰ সন্তানক কেনেকুৱা হোৱাটো বিচাৰিছিল আৰু আব্ৰাহাম লিংকনে ডাঙৰ ল'ৰাজনক পাঠশালাত ভৰ্তি কৰোৱাৰ সময়ত শিক্ষকলৈ লিখা চিঠিখন সবিস্তাৰে বৰ্ণনা কৰিছে। পঞ্চম পাঠত অশেষ ধৈৰ্যৰ সহায়েৰে জীৱনত কৃতকাৰ্যতা অৰ্জন কৰা কেইজনমান মানুহে যেনে— বোপদেৱ, ড° টমাছ কুপাৰ, টমাছ কাৰ্লাইল, টমাছ আলভা এডিছন, গিমাৰ্ডিনি, অৰ্জুন, উইলিয়াম কেৰীৰ সঁচা কাহিনী বৰ্ণনা কৰিছে। ষষ্ঠ পাঠত এজন হতাশাগ্ৰস্ত ডেকাই লেখকৰ ওচৰত উপদেশ বিচাৰি আহোঁতে তেখেতে ফ্লেমষ্টডৰ কাহিনী কৈ কিদৰে উৎসাহিত কৰিলে তাকে লিপিবদ্ধ কৰিছে। সপ্তম পাঠত লিও টলষ্টয়, জৰ্জ ৱাশ্বিংটন, আব্ৰাহম লিংকনৰ নিচিনা মহান মনীষীসকলে কেনেদৰে শিষ্টাচাৰ মানি চলিছিল আৰু শিষ্টাচাৰ নহ'লে মানুহে জীৱনত যে উন্নতি কৰিব নোৱাৰে সেই কথা কৈছে। অষ্টম পাঠত কিতাপ পঢ়াৰ উপৰি আজৰি সময়খিনি সুচিন্তিতভাৱে কামত লগালে যে উপকৃত হ’ব পাৰি সেই কথা কৈছে। নৱম পাঠত প্ৰতিজন মানুহৰে সমাজ তথা আন মানুহৰ প্ৰতি থকা দায়িত্বৰ কথা উদাহৰণসহ লিখিছে। দশম পাঠত জীৱ-জন্তু, গছ-গছনি, মাছ-কাছ আদি সকলো জীৱৰ কাৰণেও মানুহে কৰিবলগীয়া বহুত থাকে সেই কথা লিখিছে। একাদশ পাঠত প্ৰত্যেকজন মানুহে একান্তভাৱে পালন কৰিবলগীয়া কৰ্তব্যৰ বিষয়ে উল্লেখ কৰিছে। যেনে— নিজৰ প্ৰতি, পৰিয়ালৰ প্ৰতি, সমাজৰ প্ৰতি আৰু প্ৰাকৃতিক পৰিৱেশৰ প্ৰতি।

## লেখকৰ চমু পৰিচয়

অসমৰ এগৰাকী প্ৰখ্যাত সাহিত্যিক, সাংবাদিক, সমালোচক, কবি আৰু গল্পকাৰ। ১৯৭৮ চনত পিতা-পুত্ৰ গ্ৰন্থখনৰ বাবে অসমীয়া ভাষাত সাহিত্য অকাডেমি বঁটাৰে সন্মানিত হয়। ১৯৩২ চনত হোমেন বৰগোহাঞিৰ অসমৰ লখিমপুৰ জিলাৰ ঢকুৱাখনাত জন্ম হয়।

## তথ্যৰ উৎস

## লগতে চাওক
*আত্ম দীপো ভৱ
*কিতাপ পঢ়াৰ আনন্দ
*অন্তহীন প্ৰেৰণা
*মানুহ হোৱাৰ গৌৰৱ
*মোৰ প্ৰিয় মানুহ ছক্ৰেটিছ
*অন্তহীন প্ৰেৰণাৰ উৎস লুই পেষ্টিঅ’ৰ

## বাহ্যিক সংযোগ

শ্ৰেণী:অসমীয়া গ্ৰন্থ
শ্ৰেণী:প্ৰবন্ধ গ্ৰন্থ
শ্ৰেণী:হোমেন বৰগোহাঞিৰ সাহিত্যৰাজি
ঔষধি উদ্ভিদ

প্ৰাগৈতিহাসিক কালৰ পৰাই পৰম্পৰাগত চিকিৎসাত **ঔষধি উদ্ভিদ** বা **ভেষজ উদ্ভিদ**ৰ আবিষ্কাৰ আৰু ব্যৱহাৰ হৈ আহিছে। উদ্ভিদে পোক-পতংগ, ভেঁকুৰ, ৰোগ আৰু তৃণভোজী স্তন্যপায়ী প্ৰাণীৰ প্ৰতিৰোধ তথা অন্য বিভিন্ন কাৰ্যৰ বাবে বহুতো ৰাসায়নিক যৌগ সংশ্লেষণ কৰে। সম্ভাব্য বা প্ৰতিষ্ঠিত জৈবিক ক্ৰিয়াকলাপত জড়িত এনে বহুতো উদ্ভিদজাত ৰাসায়নিক যৌগ চিনাক্ত কৰা হৈছে। যদিও এজোপা উদ্ভিদত এনে বহুতো উদ্ভিদজাত ৰাসায়নিক যৌগ থাকে, সেয়ে ঔষধ হিচাপে গোটেই উদ্ভিদজোপা ব্যৱহাৰৰ প্ৰভাৱ সুনিশ্চিত নহয়। তথাপি কোনো উদ্ভিদৰ চিকিৎসাজনিত গুণাগুণ আছে যদিও কাৰ্যকাৰিতা আৰু সুৰক্ষা নিৰ্ধাৰণৰ খাতিৰত ইয়াৰ অধিক বৈজ্ঞানিক গবেষণাৰ প্ৰয়োজন আছে।

আধুনিক ঔষুধৰ তুলনাত সহজলভ্য আৰু সস্তা হোৱা বাবে অ-উদ্যোগীকৃত সমাজত ঔষধি উদ্ভিদ ব্যাপকভাবে ব্যবহৃত হয়। ২০১২ চনত বিশ্বজুৰি বহু হাজাৰ প্ৰকাৰৰ সন্দেহজনক ঔষধি গুণৰ উদ্ভিদৰ বাৰ্ষিক ৰপ্তানি মূল্য ২.২ বিলিয়ন মাৰ্কিন ডলাৰ বুলি অনুমান কৰা হৈছিল।
## ব্যৱহাৰ
সমগ্ৰ বিশ্বজুৰি ঔষধি উদ্ভিদ বিস্তৃতভাবে ব্যৱহাৰ কৰা হয়।উন্নয়নশীল বিশ্বৰ বেছিভাগ অঞ্চল, বিশেষকৈ গ্ৰামাঞ্চলত ব্যক্তিৰ স্বাস্থ্য ৰক্ষাৰ মূল হৈছে পৰম্পৰাগত ঔষধ,অন্যহাতে উন্নত ৰাষ্ট্ৰসমূহত খাদ্যজ পৰিপূৰকৰ দৰে বিকল্প চিকিৎসাসমূহো পৰম্পৰাগত ঔষধ বুলি দাবী কৰা হয়। ২০১৫ চন পৰ্যন্ত, ঔষধি গছ পৰা তৈয়াৰী বেছিভাগ ঔযধৰ সুৰক্ষা আৰু কাৰ্যকাৰিতাৰ পৰীক্ষা কৰা হোৱা নাছিল, আৰু যিবোৰ ঔষধ উন্নত অৰ্থনীতিত বিপণন কৰা হৈছিল আৰু পৰম্পৰাগত নিৰাময়কাৰীসকলৰ দ্বাৰা অনুন্নত বিশ্বত সৰবৰাহ কৰা হৈছিল, সেইবোৰৰ গুণো উন্নত মানৰ নাছিল, কেতিয়াবা কেতিয়াবা সেইবোৰত বিপজ্জনক দূষক পদাৰ্থ থকাৰো অনুমান কৰা হৈছিল।

## প্ৰজাতিৰ সংকট
যিহেতু পৰম্পৰাগত ঔষধবোৰ কৃষি কৰাৰ সলনি বনাঞ্চলৰ পৰা সংগ্ৰহ কৰা হয়, সেয়ে এনে কাৰ্যই উদ্ভিদ প্ৰজাতিক সাধাৰণ আৰু নিৰ্দিষ্ট সংকটৰ গৰাহলৈ ঠেলি দিয়ে। সাধাৰণ সংকটৰ ভিতৰত উন্নয়ন আৰু কৃষিৰ বাবে জলবায়ুৰ পৰিবৰ্তন আৰু আবাসৰ ক্ষতিসাধন আদি অন্তৰ্ভুক্ত। নিৰ্দিষ্ট সংকট হৈছে ঔষধৰ চাহিদা পূৰাবৰ বাবে কৰা অতিৰিক্ত সংগ্ৰহ। কিছুমান ঔষধি উদ্ভিদৰ খেতি কৰি অতিৰিক্ত সংগ্ৰহৰ সমস্যা সমাধান কৰিব পাৰি।

## তথ্য সংগ্ৰহ

শ্ৰেণী:ঔষধি উদ্ভিদ
শ্ৰেণী:অসমৰ উদ্ভিদ
চেংমৰা

**চেংমৰা** (, বৈজ্ঞানিক নাম: *Lasia spinosa*) ভাৰতকে ধৰি এচিয়া মহাদেশৰ বিভিন্ন দেশ আৰু পাপুৱা নিউগিনিত পোৱা এবিধ কচুজাতীয় চিৰসেউজ উদ্ভিদ। এই উদ্ভিদজোপা বাৰীৰ ঢাপ, পিটনি, নদীকাষৰীয়া সেমেকা বা জেকা ঠাই আদিত পোৱা যায়| ইয়াক কাঁ‌ইটীয়া কচু, ওলমোটোকা, কেশঠুৰী,, লা-ঘটুৱা আদি নামেৰেও জনা যায়। বড়ো ভাষাত চেংমৰাক চিব্ৰু আৰু আহোম ভাষাত ফাকি-চিক-নাম বুলি কোৱা হয়। অসমত গৰু বিহুৰ দিনা পৰম্পৰা অনুযায়ী খোৱা এশ-এবিধ শাকৰ ভিতৰত চেংমৰা অন্যতম। বনৰীয়া আৰু কৃষিজাত উভয় ধৰণেৰেই উদ্ভিদজোপাৰ বিস্তৃতি পোৱা যায়।

## বিৱৰণ
চেংমৰা ১-ৰ পৰা ২ মিটাৰ পৰ্যন্ত ওখ হয়। পাতৰ ঠাৰি মঙহাল আৰু দীঘল। প্ৰতিডাল ঠাৰিৰ মূৰত ত্ৰিভুজাকাৰ, ১২-১৩ খণ্ডত বিভক্ত একোখিলা পাত থাকে। পাতৰ মধ্যসিৰা আৰু শাখা সিৰা কাঁইটীয়া। বৃন্ত দীঘল, ত্ৰিভুজাকাৰ, অখণ্ড, বা পখীপাদাকৃতি। উদ্ভিদজোপাৰ গোটেই গাতে সৰু সৰু কাঁইট থাকে। ইয়াৰ পুষ্প মঞ্জৰী চুটি আৰু গোটা। চেংমৰাত ৪-৬ ডাল পুংকেশৰ থাকে। পুংদণ্ডডাল চুটি।

## খাদ্য হিচাপে ব্যৱহাৰ
thumb|চেংমৰাৰ গা-গছ আৰু পাত।
চেংমৰাৰ উদ্ভিদ পৰিয়ালৰ প্ৰায়বোৰ প্ৰজাতিতে কেলছিয়াম অক্সেলেট ক্ৰিষ্টেলৰ উপস্থিতি পোৱা যায় আৰু মুখ বা জিভাত লাগিলে ই সহস্ৰ তীক্ষ্ণ বেজীয়ে বিন্ধাৰ দৰে অনুভূতি দিব পাৰে। ভালদৰে ৰান্ধিলে বা সম্পূৰ্ণৰূপে শুকুৱাই পেলালে এই উপাদানটো ভংগুৰ অৱস্থালৈ নিব পাৰি। চেংমৰাৰ পাত আৰু গা-গছ বনৌষধি তথা বিভিন্ন আমিষ-নিৰামিষ ব্যঞ্জনৰ উপাদান হিচাপে ব্যৱহাৰ কৰা হয়। ইয়াৰ পাত আৰু মূল অংশ অৰ্শৰোগৰ প্ৰতিকাৰক হিচাপে ব্যৱহৃত হয়।

## চিত্ৰসম্ভাৰ

চেংমৰা (Spiny Arum).jpg|চেংমৰাৰ কুমলীয়া পাত আৰু ঠাৰি
চেংমৰা গছ.jpg


## তথ্য সংগ্ৰহ


শ্ৰেণী:উদ্ভিদজগত
শ্ৰেণী:ঔষধি উদ্ভিদ
শ্ৰেণী:শাক
শ্ৰেণী:অসমৰ উদ্ভিদ
সাউদৰ পুতেকে নাও মেলি যায়

**সাউদৰ পুতেকে নাও মেলি যায়** () হৈছে অসমীয়া সাহিত্যিক, সাংবাদিক, সমালোচক, কবি, গল্পকাৰ হোমেন বৰগোহাঞিৰ শৈশৱ-কৈশোৰ জীৱন আধাৰিত প্ৰথমখন উপন্যাস। এই 'সাউদৰ পুতেকে নাও মেলি যায়' উপন্যাসখন ষ্টুডেণ্টছ ষ্টৰছ প্ৰকাশনৰ পৰা ১৯৮৭ চনত প্ৰথম প্ৰকাশ পায়। উপন্যাসখন দুটা অধ্যায়ত বিভক্ত।

## বিৱৰণ
১৯৮৭ চনত ড০ মহেন্দ্ৰ বৰাৰ সভাপতিত্বত হোৱা অসম সাহিত্য সভাৰ পাঠশালা অধিৱেশনত উপন্যাসখনৰ প্ৰথম সংস্কৰণ প্ৰকাশ পাইছিল। দ্বিতীয় সংস্কৰণ প্ৰকাশ হৈছিল আগষ্ট, ১৯৮৯ চনত। বাপুকণ নামৰ এক কিশোৰৰ মানসিক যাত্ৰা, উত্তৰণ, সংঘাত, আৰু দৰ্শনৰ এক ব্যতিক্ৰমী উপন্যাস *সাউদৰ পুতেকে নাও মেলি যায়*।

১৯৮৭ চনৰ কেইবছৰমান পূৰ্বে নৱকান্ত বৰুৱাৰ তত্ত্বাৱধানত প্ৰকাশিত *সীৰলু* নামৰ আলোচনীত হোমেন বৰগোহাঞিৰ 'বাপুকণ' নামৰ এটা লেখা ধাৰাবাহিকভাৱে প্ৰকাশ হৈছিল। সেই লেখাটিৰ জনপ্ৰিয়তাৰ খবৰ ৰখা বিজয় কুমাৰ দত্তই নৱকান্ত বৰুৱাৰ সহায়ত বৰগোহাঞিৰ লগত ষ্টুডেণ্টছ ষ্ট'ৰছৰ হৈ জিতেন দত্তক কিতাপ প্ৰকাশৰ কথা পাতিবলৈ পঠিয়াইছিল। পোনতে "মোৰ এইয়া অপৈণত ধাৰাবাহিক লেখা..." বুলি বৰগোহাঞিয়ে 'বাপুকণ'ৰ খণ্ডসমূহক লগ কৰি কিতাপ প্ৰকাশ কৰিব বিচৰা নাছিল। পিছত জিতেন দত্তৰ অনেক অনুৰোধ-প্ৰচেষ্টাত তেখেত মান্তি হৈ ধাৰাবাহিক লেখাকেইটিত কিছু যোগ-বিয়োগ কৰি কিতাপখন সম্পূৰ্ণ কৰে। এনেকৈয়ে 'বাপুকণ' গ্ৰন্থাকাৰে প্ৰকাশ হৈ ওলায় আৰু নামটো হয় "সাউদৰ পুতেকে নাও মেলি যায়"। 

## লেখকৰ চমু পৰিচয়

অসমৰ এগৰাকী প্ৰখ্যাত সাহিত্যিক, সাংবাদিক, সমালোচক, কবি আৰু গল্পকাৰ। ১৯৭৮ চনত পিতা-পুত্ৰ গ্ৰন্থখনৰ বাবে অসমীয়া ভাষাত সাহিত্য অকাডেমি বঁটাৰে সন্মানিত হয়।

১৯৩২ চনত হোমেন বৰগোহাঞিৰ অসমৰ লখিমপুৰ জিলাৰ ঢকুৱাখনাত জন্ম হয়।

## তথ্যৰ উৎস

## বাহ্যিক সংযোগ
* 

শ্ৰেণী:অসমীয়া গ্ৰন্থ
শ্ৰেণী:অসমীয়া উপন্যাস
শ্ৰেণী:হোমেন বৰগোহাঞিৰ সাহিত্যৰাজি
বিৱৰ্তনীয়ভাৱে সুস্থিৰ কৌশল

**বিৱৰ্তনীয়ভাৱে সুস্থিৰ কৌশল (evolutionarily stable strategy)** বা **ESS** হৈছে এক বিশেষ ধৰণৰ কৌশল অথবা কিছুমান কৌশলৰ সমষ্টি৷ যদি কোনো এটা পৰিৱেশত কোনো এটা জনসমষ্টিয়ে এই কৌশল অৱলম্বন কৰে, তেন্তে সেই জনসমষ্টিটো অভেদ্য হৈ পৰে৷ অৰ্থাৎ, আন বিকল্প কৌশলে (যি প্ৰথমাৱস্থাত বিৰল) এই জনসমষ্টিটোৰ ওপৰত আগ্ৰাসন চলাব নোৱাৰে৷ খেল তত্ত্ব, আচৰণগত পৰিস্থিতিবিজ্ঞান, আৰু বিৱৰ্তনীয় মনোবিজ্ঞানত এই কৌশল প্ৰাসংগিক৷ বিসুকৌ (বিৱৰ্তনীয়ভাৱে সুস্থিৰ কৌশল) হৈছে নাশ্ব সাম্যৱস্থাৰ এটা সাম্যৱস্থাগত পৰিশোধন৷ অৰ্থাৎ ই এটা নাশ্ব সাম্যৱস্থা, যি বিৱৰ্তনীয়ভাৱে সুস্থিৰ: যেতিয়া ই এটা জনসমষ্টিৰ মাজত স্থায়ী হৈ পৰে, তেতিয়া যিকোনোধৰণৰ বিকল্প (উৎপৰিৱৰ্তনীয়)ৰ কৌশলৰ আগ্ৰাসন মোকাবিলা কৰিবলৈ প্ৰাকৃতিক নিৰ্বাচনেই (natural selection) যথেষ্ট হৈ পৰে৷ ১৯৭২ চনত জন মেইনাৰ্ড স্মিথে তেওঁৰ গ্ৰন্থত পোনপ্ৰথমবাৰৰ বাবে এই বিশেষ পৰিভাষাটো প্ৰকাশ কৰে৷  "বিসুকৌ"ক আচৰণগত পৰিস্থিতিবিজ্ঞান আৰু অৰ্থনীতিবিজ্ঞানত বহুলভাৱে ব্যৱহাৰ কৰা হয়৷ লগতে নৃতত্ববিজ্ঞান, বিৱৰ্তনীয় মনোবিজ্ঞান, দৰ্শন, আৰু ৰাজনীতিবিজ্ঞানতো ইয়াৰ ব্যৱহাৰ হৈছে৷ 

## চৰ্তসমূহ
ধৰি লওক N প্ৰকাৰৰ খেলুৱৈ আছে, আৰু প্ৰত্যেকে কোনো কৌশল p(i) \in \delta _n চয়ন কৰিছে। কোনো এজন p(i) খেলা খেলুৱৈৰ আন p(j)খেলা খেলুৱৈৰ বিৰুদ্ধে গড় উপযোগিতাঢ়'ল u_{ij} = p(i) \cdot Ap(j), য'ত A হ'ল উপযোগিতাৰ মৌলকক্ষ। কোনো কৌশল \hat p অনন্তস্পৰ্শীভাৱে সুস্থিৰ যদিহে তলত দিয়া দুই চৰ্ত পূৰ্ণ হয়:

১। সাম্যাৱস্থাৰ চৰ্ত: p \cdot A \hat p \leq \hat p \cdot A \hat p। এই চৰ্তৰ মতে, \hat p এক নাশ্ব সাম্যাৱস্থা। গৃহস্থৰ বিৰুদ্ধে কোনো আক্ৰান্তাই গৃহস্থতকৈ ভাল প্ৰদৰ্শন কৰিব নোৱাৰে।

২। সুস্থিৰতাৰ চৰ্ত: p \cdot A \hat p = \hat p \cdot A \hat p \Rightarrow p \cdot A p । এই চৰ্তৰ মতে, যদি গৃহস্থৰ বিৰুদ্ধে আক্ৰান্তাই গৃহস্থৰ সমানেই ভাল প্ৰদৰ্শন কৰে, তেন্তে, আক্ৰান্তাৰ বিৰুদ্ধে গৃহস্থই আক্ৰান্তাতকৈ ভাল প্ৰদৰ্শন কৰিব।

## তথ্যসূত্ৰ

শ্ৰেণী: মনোবিজ্ঞান
শ্ৰেণী: অৰ্থনীতি
শ্ৰেণী: জীৱবিজ্ঞান
শ্ৰেণী: গণিত
জীৰা

**জীৰা** (বৈজ্ঞানিক নাম: *Cuminum cyminum*) এবিধ বাৰ্ষিক তৃণজাতীয় উদ্ভিদ আৰু তাৰ বীজ। ঘাইকৈ মছলা হিচাপে ব্যৱহৃত জীৰা এছিয়াৰ স্থানীয় উদ্ভিদ। ইয়াৰ ফলৰ ভিতৰত থকা জীৰাৰ গুটিসমূহ গোটাই বা গুৰি দুই ধৰণে খাদ্যত ব্যৱহাৰ কৰা হয়। ইয়াৰ ঔষধি গুণ আছে বাবে পাৰম্পৰিক চিকিৎসা পদ্ধতিত জীৰা ব্যৱহাৰ কৰা হয়। ভাৰত, চীন আৰু মেক্সিকোত জীৰা খেতি কৰা হয়। ই ভাৰতীয় খাদ্যশৈলীৰ অন্যতম অপৰিহাৰ্য মছলা।
## নাম
অসমীয়া নাম 'জীৰা' সংস্কৃত ভাষাৰ 'जीरक'ৰ (জীৰক) পৰা আহিছে। ইয়াৰ অৰ্থ হৈছে খাদ্য পাচক। আয়ুৰ্বেদত জীৰাক পাচনৰ সহায়ক বুলি গণ্য কৰা হয়।
## বিৱৰণ
জীৰা এবিধ তৃণজাতীয় উদ্ভিদ। ই প্ৰায় ৩০-৫০ ছেণ্টিমিটাৰ ওখ হয় আৰু সচৰাচৰ হাতেৰে গুটি চপোৱা হয়। ইয়াৰ গা-গছ কোমল আৰু প্ৰায় ২০-৩০ ছেণ্টিমিটাৰ মান হয়। প্ৰতিটো ডালত দুই বা তিনিটা উপ শাখা থাকে। গোটেই শাখা-প্ৰশাখা বোৰ সমান উচ্চতালৈ বৃদ্ধি পায়। ইয়াৰ কাণ্ডৰ ৰং ডাঠ সেউজীয়াৰ পৰা ধোঁৱা বৰণীয়া। ইয়াৰ পাতসমূহ ৫-১০ ছেণ্টিমিটাৰ দীঘল হয়। পাতৰ আকাৰ সূতাৰ দৰে। কিছুমান পাত দুটা ভাগত বিভক্ত। ফুলসমূহ সৰু আৰু বগা বা গুলপীয়া ৰঙৰ। পুষ্পবিন্যাস ছাতি সদৃশ। ফল সমূহ উপবৃত্তাকাৰ আৰু ভিতৰত এটা গুটি থাকে। জীৰা গুটিত আঠটা সিৰা থাকে। জীৰা গুটি দেখিবলৈ চঁফ গুটিৰ দৰে। গুটি সমূহ ৰ'দত শুকুৱাই গোটাকৈ বা গুৰি কৰি মছলা হিচাপে ব্যৱহাৰ কৰা হয়।

## ইতিহাস

পূব ভূমধ্যসাগৰীয় অঞ্চলৰ লেভেণ্ট অঞ্চলত জীৰাৰ উৎপত্তি হৈছিল। হাজাৰ বছৰৰ আগৰ পৰা জীৰা মছলা হিচাপে ব্যৱহাৰ হৈ আহিছে। চিৰিয়াৰ তেল-এড-ডেৰত খননত খ্ৰীষ্টপূৰ্ব ২০০০ বছৰৰ পুৰণি জীৰাৰ অৱশেষ উদ্ধাৰ কৰা হৈছে। ইজিপ্তৰ বহু পুৰাতাত্বিক স্থলৰ খননত জীৰাৰ অৱশেষ পোৱা গৈছে। প্ৰাচীন ইজিপ্ত সভ্যতাত জীraক মামী বনোৱাত ব্যৱহাৰ কৰা হৈছিল। প্ৰাচীন ক্ৰেটেৰ মিনোৱান সভ্যতাতো জীৰা মছলা হিচাপে ব্যৱহাৰ কৰা হৈছিল। প্ৰাচীন গ্ৰীচত খোৱামেজত জীৰাৰ পাত্ৰ এটা ৰখা নিয়ম আছিল আৰু এই নিয়ম মৰক্কত এতিয়াও পালন কৰা হয়। ৰোমান সকলেও মছলা হিচাপে জীৰা ব্যৱহাৰ কৰিছিল। ভাৰতত হাজাৰ বছৰৰ পৰা অসংখ্য খাদ্যত জীৰা ব্যৱহৃত হৈ আহিছে।

স্পেনিছ আৰু পৰ্তুগীজ কলনীয়ে আমেৰিকালৈ জীৰা নিছিল। বৰ্তমান ভাৰতীয় উপমহাদেশ, উত্তৰ আফ্ৰিকা, মেক্সিকো, চিলি আৰু চীন দেশত ঘাইকৈ জীৰাৰ উৎপাদন কৰা হয়।

## কৃষি আৰু উৎপাদন
## তথ্য উৎস

শ্ৰেণী:তৃণ
শ্ৰেণী:মছলা
অমলা বেজবৰুৱা

**অমলা বেজবৰুৱা** () গণিত বিজ্ঞানত অসমৰ প্ৰথমগৰাকী মহিলা স্নাতকোত্তৰ। তেওঁ আছিল গুৱাহাটী বিশ্ববিদ্যালয়ৰ গণিত বিভাগৰ প্ৰথমগৰাকী মহিলা প্ৰবক্তা। অসম গণিত শিক্ষায়তনৰ পৰা প্ৰকাশিত গণিত বিষয়ক আলোচনী গণিত বিকাশৰ প্ৰথমগৰাকী সম্পাদক আছিল অমলা বেজবৰুৱা। ১৯৭৫-৭৭ চনত গুৱাহাটী বিশ্ববিদ্যালয়ত তেওঁৰ এজন ছাত্ৰ আছিল দিলীপ শৰ্মা।  

## শিক্ষা
অমলা বেজবৰুৱাৰ পিতৃৰ সৰুতেই বিয়োগ হৈছিল। শিশুকালৰ পৰা অসুখীয়া আছিল বাবে অমলা বেজবৰুৱাক ককাদেউতাকে স্কুলত পঢ়িবলৈ হাক দিছিল। প্ৰাথমিক বিদ্যালয়ৰ মুখ নেদেখাকৈয়ে সেয়ে তেওঁ শিক্ষা আৰম্ভ কৰিছিল তৃতীয় শ্ৰেণীত। অমলা বেজবৰুৱাৰ আনুষ্ঠানিক শিক্ষা আৰম্ভ হৈছিল যোৰহাট ছোৱালী হাইস্কুলত। সেই সময়ত তৃতীয় শ্ৰেণীতে ইংৰাজী আৰু অংক আছিল। নেওতাকেইখনো নজনা অমলা বেজবৰুৱাই অংকত শূন্য পোৱাৰ বাবে বছৰেকীয়া পৰীক্ষাত চতুৰ্থ শ্ৰেণীলৈ 'কণ্ডিচনেল প্ৰমোছন'হে লাভ কৰিছিল। সেইখন বিদ্যালয়ত তেওঁ সপ্তম শ্ৰেণীলৈকে পঢ়িছিল। ইয়াৰ পিছত তেওঁ মাক, ভাই-ভনীৰ সৈতে মাদ্ৰাজলৈ আহি তেওঁৰ সৰু-মাজুখুড়াকৰ লগত থাকিছিল। তাতে তেওঁ আৰু তেওঁৰ ভনীয়েকক খুড়াকে ছেইণ্ট ৰাফেলছ গাৰ্লছ হাইস্কুলত নাম লগাই দিয়ে। ইয়াত তেওঁৰ পঢ়াৰ মাধ্যম অসমীয়াৰ পৰা ইংৰাজীলৈ সলনি হয়। দ্বিতীয় ভাষা হিচাপে অমলা বেজবৰুৱাই সংস্কৃত বাছি ল'লে। এই দ্বিতীয় ভাষাটো তেতিয়া স্কুলত কমেও ৬ বছৰ পঢ়িত লাগে কিন্তু অমলাই সপ্তম শ্ৰেণীৰ মাজডোখৰৰ পৰা দশমলৈ চাৰে তিনি বছৰহে পঢ়িবলৈ পাইছিল। দশম শ্ৰেণী শেষ কৰি তেওঁ এছ এছ এল চি পৰীক্ষা দিয়ে। পৰীক্ষাত সেইখন স্কুলৰ পৰা প্ৰথম স্থান তেওঁৱেই লাভ কৰিছিল।  

তেওঁ ১৯৫৯ চনত আই-এ পৰীক্ষাত জগন্নাথ বৰুৱা মহাবিদ্যালয়ৰ পৰা গুৱাহাটী বিশ্ববিদ্যালয়ৰ ভিতৰত প্ৰথমস্থান অধিকাৰ কৰিছিল। এই স্থান লাভ কৰা তেওঁ হৈছে প্ৰথমগৰাকী ছাত্ৰী। সেই সময়ত ছোৱালীৰ শাখাত আই-এ শ্ৰেণীত গণিত পঢ়ুৱাইছিল অধ্যাপক প্ৰাণেশ্বৰ পাঠকে।
তেওঁ গুৱাহাটী বিশ্ববিদ্যালয়ৰ পৰা গণিতৰ এম এতো প্ৰথম শ্ৰেণীৰ প্ৰথম স্থান অধিকাৰ কৰা প্ৰথমগৰাকী ছাত্ৰী আছিল। 

তাৰপাছত ইংলেণ্ডৰ ব্ৰিষ্টল বিশ্ববিদ্যালয়ত গণিতীয় দৰ্শন বিভাগত গৱেষণা আৰম্ভ কৰে আৰু এখনি গুৰুত্বপূৰ্ণ গৱেষণা-পত্ৰ লিখি উলিয়ায়। ভগ্ন স্বাস্থ্যৰ বাবে পিএইচডি সম্পূৰ্ণ নকৰাকৈ তেওঁ ভাৰতলৈ উলটি আহিবলগীয়া হৈছিল। পাছত গুৱাহাটী বিশ্ববিদ্যালয়ৰ পৰা জ্যোতিপ্ৰসাদ মেধিৰ তত্ত্বৱধানত গণিতীয় দৰ্শন বিষয়ত পিএইচডি ডিগ্ৰী লাভ কৰে।

## কৰ্মজীৱন
অমলা বেজবৰুৱাই গুৱাহাটী বিশ্ববিদ্যালয়ৰ গণিত বিভাগত অধ্যাপনা কৰিছিল।অসমত গণিত বিষয়ক জনপ্ৰিয়কৰণৰ বাবে তেখেতে বৰঙণি আগবঢ়াই থৈ গৈছে। গৱেষণাৰ জগতত প্ৰৱেশ কৰিবলৈ ছাত্ৰ-ছাত্ৰীসকলক অনুপ্ৰেৰণা যোগাইছিল।

অসম গণিত শিক্ষায়তনৰ লগত জড়িত আছিল অমলা বেজবৰুৱা।অসম গণিত শিক্ষায়তনৰ প্ৰতীক চিহ্নটো অমলা বেজবৰুৱাই আঁকিছিল। লগতে অসম গণিত শিক্ষায়তনৰ পৰা প্ৰকাশিত গণিত বিষয়ক আলোচনী গণিত বিকাশৰ তেওঁ প্ৰথমগৰাকী সম্পাদক আছিল । তেওঁ আলোচনীখনৰ একেৰাহে তিনিটা সংখ্যা সম্পাদনা কৰিছিল আৰু নিৰ্দ্ধাৰিত সময়ৰ ভিতৰত প্ৰকাশ কৰি সদস্যসকলৰ হাতত তুলি দিয়াৰ ব্যৱস্থা কৰিছিল।

## স্বীকৃতি
গুৱাহাটী বিশ্ববিদ্যালয়ৰ গণিত বিভাগত প্ৰতি বছৰে তেখেতৰ সোঁৱৰণত এটি বঁটা প্ৰদান কৰা হয়। বঁটাতো *অমলা বেজবৰুৱা এৱাৰ্ড*। বিভাগৰ প্ৰথম বৰ্ষত সৰ্বোচ্চ নম্বৰ লাভ কৰা শিক্ষাৰ্থীজনক এই বঁটা প্ৰদান কৰা হয়।

## গৱেষণা-পত্ৰ

## তথ্যউৎস

শ্ৰেণী:অসমীয়া গণিতজ্ঞ
অৰুণমণি চৌধুৰী

অৰুণমণি চৌধুৰী হৈছে বিজ্ঞানৰ উচ্চ শিক্ষাৰে শিক্ষিত অসমৰ এগৰাকী মেধাৱী মহিলা। তেখেত ১৯৫৪ চনৰ পৰা ১৯৮৮ চনলৈকে গুৱাহাটী বিশ্ববিদ্যালয়ৰ ৰসায়ন বিজ্ঞান বিভাগৰ অধ্যাপিকা হিচাপে আছিল।

## জন্ম আৰু ব্যক্তিগত জীৱন
অৰুণমণি চৌধুৰীৰ জীৱনসংগী হৈছে গুৱাহাটী বিশ্ববিদ্যালয়ৰ পদাৰ্থ বিজ্ঞান বিভাগৰ এমেৰিটাছ অধ্যাপক ড‍০ ভূমিধৰ চৌধুৰী। 

## শিক্ষা
বেনাৰস হিন্দু বিশ্ববিদ্যালয়ৰ পৰা ৰসায়ন বিজ্ঞান বিভাগত স্নাতকোত্তৰ ডিগ্ৰী লাভ কৰা চৌধুৰীয়ে ইংলেণ্ডৰ পৰা ডক্টৰেট ডিগ্ৰী লাভ কৰে।

ৰাষ্ট্ৰীয় আৰু আন্তৰাষ্ট্ৰীয় গৱেষণা পত্ৰিকাত চৌধুৰীয়ে নিজৰ গৱেষণা পত্ৰ প্ৰকাশ কৰিছিল।

## কৰ্ম জীৱন
অৰুণমণি চৌধুৰীয়ে ১৯৫৪ চনত গুৱাহাটী বিশ্ববিদ্যালয়ৰ ৰসায়ন বিজ্ঞান বিভাগৰ প্ৰবক্তা পদত নিযুক্তি লাভ কৰে। কেইবাগৰাকীও গৱেষক ছাত্ৰ ছাত্ৰীৰ তত্বাৱধায়ক হিচাপে আছিল অৰুণমণি চৌধুৰী।  তেখেত বিভাগৰ মুৰব্বী অধ্যাপক হয়।১৯৮৮ চনত চৌধুৰীয়ে গুৱাহাটী বিশ্ববিদ্যালয়ৰ ৰসায়ন বিজ্ঞান বিভাগৰ মুৰব্বী অধ্যাপিকা হিচাপে অৱসৰ গ্ৰহণ কৰে।
## তথ্যউৎস

শ্ৰেণী:অসমৰ বিজ্ঞানী
হালধি

**হালধি**  এবিধ তৃণজাতীয় গছ আৰু ইয়াৰ মৃদ্গত কাণ্ড। ইয়াৰ ৰাইজ'ম পিচিলে বা খুন্দিলে হালধীয়া ৰস ওলায়। হালধিৰ কাণ্ড কেঁচাকৈ শুকানকৈ গুৰি কৰি মছলা হিচাপে আৰু খাদ্যত ৰং দিবলৈ ব্যৱহাৰ কৰা হয়। আদা গোত্ৰৰ বহুবৰ্ষজীৱী গছজোপা ভাৰতীয় উপমহাদেশ আৰু দক্ষিণ-পূব এছিয়াৰ স্থানীয় উদ্ভিদ। প্ৰতিবছৰে হালধিৰ ৰাইজ'ম চপোৱা হয়। ইয়াৰে কিছুমান ব্যৱহাৰৰ বাবে আৰু কিছুমান পৰৱৰ্তী খেতিৰ বাবে ৰখা হয়। ৰাইজ'ম সমূহ কেঁচাই বা পানীত সিজাই শুকুৱাই গুৰি কৰি ডাঠ কমলা-হালধীয়া ৰঙৰহালধি গুৰি প্ৰস্তুত কৰা হয়। খাদ্যত প্ৰাকৃতিক হালধীয়া ৰং আৰু গোন্ধ দিবলৈ এছিয়ান খাদ্যশৈলীত হালধি গুৰি বহুলভাৱে ব্যৱহৃত হয়। হালধিৰ নিজা সুকীয়া সোৱাদ আৰু গোন্ধ আছে।

হালধি ঔষধি গুণ বিশিষ্ট। প্ৰাচীন কালৰ পৰা আয়ুৰ্বেদত হালধিক 'হৰিদ্ৰা' হিচাপে ব্যবহাৰ হৈ আহিছে। সৌন্দৰ্য চৰ্চাতো হালধি ব্যৱহাৰ কৰা হয়। হালধি ভাৰতীয় সংস্কৃতিৰ অভিন্ন অংগ।

## তথ্য উৎস

## বাহ্যিক সংযোগ

শ্ৰেণী:তৃণ
শ্ৰেণী:মছলা
শ্ৰেণী:অসমৰ উদ্ভিদ
জ্যোতি চিত্ৰবন ফিল্ম ষ্টুডিঅ’

**জ্যোতি চিত্ৰবন ফিল্ম ষ্টুডিঅ’ ** () গুৱাহাটীৰ কাহিলীপাৰাত অৱস্থিত, অসমৰ প্ৰথম আৰু বৰ্তমানলৈ (২০২০) একমাত্ৰ চলচ্চিত্ৰ ষ্টুডিঅ’। জ্যোতিপ্ৰসাদ আগৰৱালাৰ নামৰ প্ৰথম অংশ আৰু তেওঁ নিৰ্মাণ কৰা প্ৰথম অসমীয়া ছবি জয়মতীৰ শ্বুটিঙৰ বাবে ভোলাগুৰি চাহবাগিছাত পাতি লোৱা অস্থায়ী ষ্টুডিঅ’ *চিত্ৰবন*- এই দুটা শব্দ লগলগাই চৰকাৰী খণ্ডৰ এই ষ্টুডিঅ’টোৰ নাম *জ্যোতি চিত্ৰবন * ৰখা হয়। ১৯৬১ত প্ৰতিষ্ঠা কৰা জ্যেতি চিত্ৰবন ১৯৬৮ চনত এখন ফ্ল’ৰেৰে কাৰ্যক্ষম হৈ উঠে।

## ইতিহাস
অসমৰ সাংস্কৃতিক জগতৰ কেইগৰাকীমান পুৰোধা ব্যক্তি যেনে- বিষ্ণু ৰাভা, ফণী শৰ্মা, ভূপেন হাজৰিকা, ক্ষীৰদাকান্ত বিষয়া, বিজনী ৰাজ্যৰ ৰাণী সবিতা দেৱী আদি তথা অসমৰ জনসাধাৰণৰ দাবীত অসম চৰকাৰে গুৱাহাটী কাহিলীপাৰাৰ নৰকাসুৰ পাহাৰৰ নামনি অংশত ১০ একৰ মাটিত জ্যোতি চিত্ৰবন নিৰ্মাণ কৰা হয়। দেৱদাস ছবিৰ নিৰ্মাতা, অসমৰ গৌৰীপুৰৰ ৰাজপৰিয়ালৰ সন্তান প্ৰমথেশ চন্দ্ৰ বৰুৱাৰ নামেৰে নামাঙ্কিত এখন ফ্ল’ৰেৰে ১৯৬৮ চনত ষ্টুডিঅ’টো কাৰ্যক্ষম হৈ উঠে। পোনপ্ৰথমবাৰৰ বাবে ইয়াত নিপ বৰুৱাৰ ভদৰী শীৰ্ষক চুটিছবি এখন শ্বুটিং কৰা হয়। ১৯৭২ চনত মুক্তি পোৱা বিভ্ৰাট ছবিৰ গীতকেইটাও ইয়াত ৰেকৰ্ডিং কৰা হৈছিল। জ্যোতি চিত্ৰবনত অসমীয়া ছবিৰ আটাইকেইটা গীত ৰেকৰ্ডিং কৰা বিভ্ৰাট প্ৰথম অসমীয়া ছবি। চিনেমা।

১৯৭৩ চনত ষ্টুডিঅ’টো জ্যোতি চিত্ৰবন (ফিল্ম ষ্টুডিঅ’) ছ’চাইটি নামেৰে এখন চৰকাৰ নিয়ন্ত্ৰিত পঞ্জীভূক্ত সমিতিৰ অধীনলৈ অনা হয়। এই সমিতিখনত বহুকেইটা চৰকাৰী বিভাগৰ মুৰব্বী আৰু অসমৰ চলচ্চিত্ৰ জগতৰ কেইগৰাকীমান বিশিষ্ট ব্যক্তিক সদস্যৰূপে ৰখা হয়। মহেশ মল্ল বুজৰবৰুৱা (FTII, পুণেৰ পৰা প্ৰশিক্ষণপ্ৰাপ্ত), পীযুষ কান্তি ৰয় (FTII, পুণেৰ ছাউণ্ড ইঞ্জিনিয়াৰিঙৰ ডিপ্লোমাধাৰী), ইন্দুকল্প হাজৰিকাই প্ৰতিষ্ঠানটোৰ চালুকীয়া অৱস্থাত যোগদান কৰি বহু অসমীয়া যুৱশিল্পীক চলচ্চিত্ৰ কলাৰ বিষয়ে প্ৰশিক্ষণ দিয়ে।

চলচ্চিত্ৰ আৰু দূৰদৰ্শনৰ জগতলৈ অহা পৰিবৰ্তনৰ সৈতে খাপ খুৱাই ল’বলৈ তথা বজাৰৰ চাহিদাৰ প্ৰতি লক্ষ্য ৰাখি ১৯৯৫ চনৰ ২৯ ডিচেম্বৰত জ্যোতি চিত্ৰবনত এটা ভিডিঅ’ বিভাগ খোলা হয়। অসম চুক্তিৰ অধীনত অসম আৰু ভাৰত চৰকাৰে যোগান ধৰা পূঁজিৰে ক্ৰয় কৰা আধুনিক প্ৰযুক্তিৰ সা-সঁজুলিৰে ষ্টুডিঅ’টো সজাই তোলা হৈছে। 

অসম চুক্তিৰ তৃতীয় দফা অনুসৰি জ্যোতি চিত্ৰবনৰ বিশাল পৰিসৰৰ ভূমিত ২০০৯ চনৰ ২৪ চেপ্তেম্বৰত তদানীন্তন মুখ্যমন্ত্ৰীয়ে় ফিল্মচিটি প্ৰকল্পৰ আধাৰশিলা স্থাপন কৰে। ফিল্মচিটিখন গঢ় লৈ উঠিলে ইয়াত আউটড’ৰ শ্বুটিং কৰাৰ সুবিধা হ’ব।

## সা-সুবিধাসমূহ
জ্যোতি চিত্ৰবনৰ শেহতীয়া সা-সুবিধাসমূহ এনে ধৰণৰ-
#চাৰিখন শ্বুটিং ফ্ল’ৰ
#২০৮খন আসনযুক্ত এটা বাতানুকুল প্ৰেক্ষাগৃহ
#মোবাইল জেনেৰেটৰ ভেন
#অ’ডিঅ’ ৰেকৰ্ডিং আৰু মিক্সিং ষ্টুডিঅ’
#কেমেৰা আৰু সম্পাদনা কৰিব পৰা যন্ত্ৰপাতিৰে সুসজ্জিত ভিডিঅ’ বিভাগ
#প্ৰায় ১০ একৰৰ চৌহদত আউটড’ৰ শ্বুটিঙৰ সুবিধা

## তথ্য উৎস

## লগতে চাওক
* ড॰ ভূপেন হাজৰিকা আঞ্চলিক চৰকাৰী চলচ্চিত্ৰ আৰু টেলিভিছন প্ৰতিষ্ঠান
* অসম ৰাজ্যিক চলচ্চিত্ৰ (বিত্ত আৰু উন্নয়ন) নিগম পৰিসীমিত

শ্ৰেণী:অসমৰ চৰকাৰী সংস্থা
শ্ৰেণী:ভাৰতৰ চলচ্চিত্ৰ ষ্টুডিঅ’
কৃষ্ণ (ধাৰাবাহিক)

**কৃষ্ণ** (, ) ১৯৯৩ চনৰ ১৯ জুলাইৰ পৰা ভাৰতীয় টেলিভিচন চেনেল দূৰদৰ্শনে প্ৰচাৰ কৰা এখন পৌৰাণিক ধাৰাবাহিক; যাক শ্ৰীকৃষ্ণ নামেৰেও জনা যায়। ৰামানন্দ সাগৰ আছিল এই ধাৰাবাহিকখনৰ পৰিচালক আৰু প্ৰযোজক। দূৰদৰ্শনৰ পৰ্দাত সাপ্তাহিকভাৱে সম্প্ৰচাৰ কৰা এই পৌৰাণিক ধাৰাবাহিকখন শ্ৰীকৃষ্ণৰ জীৱনৰ লগত সম্বন্ধীয় কাহিনীৰ লগতে ভাগৱত পুৰাণ, ব্ৰহ্মবৈৱৰ্ত পুৰাণ, হৰিবংশ, বিষ্ণু পুৰাণ, গৰ্গ সংহিতা, পদ্ম পুৰাণ, ভাগৱত গীতা, মহাভাৰত আদিৰ ওপৰত আধাৰিত আছিল।

## প্ৰডাকচন
এই পৌৰাণিক ধাৰাবাহিকখনৰ প্ৰযোজক আছিল ৰামানন্দ সাগৰ, প্ৰেম সাগৰ, আৰু সুভাষ সাগৰ লগতে পৰিচালক আছিল ৰামানন্দ সাগৰ, আনন্দ সাগৰ আৰু মোতি সাগৰ। কৃষ্ণ, বিষ্ণু, নাৰায়ণৰ চৰিত্ৰত অভিনয় কৰিছে 'সৰ্বদামান দি. বেনাৰ্জী' আৰু শিশু কৃষ্ণৰ চৰিত্ৰত অভিনয় কৰিছে 'স্বপ্নীল যোশী'য়ে। ধাৰাবাহিকখনৰ সংগীত পৰিচালক আছিল ৰবীন্দ্ৰ জৈন।

## পুনঃসম্প্ৰচাৰ
মহামাৰী ক’ৰণা ভাইৰাছৰ (Covid-19) পৰিপ্ৰেক্ষিতত হোৱা তলাবন্ধা (Lockdown)-ৰ সময়ছোৱাত দূৰদৰ্শনে ২০২০ চনৰ ৩ মে’ তাৰিখৰ পৰা ৰাতি ৯ বজাত এই পৌৰাণিক ধাৰাবাহিকখন পুনঃসম্প্ৰচাৰ কৰে।

## অভিনয়ত

## খণ্ড

## তথ্য সংগ্ৰহ

## বাহ্যিক সংযোগ
* 

শ্ৰেণী:হিন্দী ভাষাৰ দূৰদৰ্শন ধাৰাবাহিক
এলনৱিক গাৰ্ডেন

**এলনৱিক গাৰ্ডেন** বা **এলনৱিক বাগিচা** () ইংলেণ্ডৰ নৰ্থাম্বাৰলেণ্ডৰ এলনৱিক চহৰৰ এলনৱিক কাচলৰ সংলগ্ন এখন আনুষ্ঠানিক উদ্যান। ডিউকচ্ অৱ নৰ্থাম্বাৰলেণ্ডৰ অধীনত থকা এই উদ্যানবোৰৰ বহুতো ইতিহাস জড়িতহৈ আছে। একবিংশ শতিকাৰ পুনৰুদ্ধাৰৰ আৰম্ভণিতে এইবোৰ জীৰ্ণশীৰ্ণ অৱস্থাতে আছিল। এতিয়া বাগিচাখনত কেন্দ্ৰীয়ত পানীৰ ঝৰণাৰ লগতে বিভিন্ন ধৰণৰ উদ্ভিদ সজোৱা হৈছে।

এলনৱিক বাগিচাখন সৰু যদিও মাৰাত্মক বিষাক্ত বাগিচা। এই বাগিচাখনত প্ৰায় ১০০ বিধ বিষাক্ত, নিচাজাতীয় উদ্ভিদ আছে। বাগিচাখনৰ চাৰিওদিশ লোহাৰ দেৱালেৰে আবৃত। এই বিষাক্ত বাগিচাখন কেৱল গাইডেঞ্চ টুৰৰ বাবেহে খোলা। এই বাগিচাখনৰ উদ্ভিদ আদিক চুই চোৱা বা তাৰ গোন্ধ লোৱা নিষেধ।

বাগিচাখন বৰ্তমান চাৰিটেবল ট্ৰাষ্টৰ (charitable trust) অন্তৰ্গত, যি নৰ্থম্বাৰলেণ্ড এষ্টেটৰ পৰা পৃথক হ’লেও নৰ্থম্বাৰলেণ্ড ১২ ডিউকে ৪২ একৰ (১৭ হেক্টৰ) অংশ অনুদান দিছে আৰু পুনৰ নবীকৰণৰ ব্যয়ৰ বাবে ৯ মিলিয়ন পাউণ্ড অৱদান আগবঢ়াইছে।

## বিষাক্ত বাগিচা
নিচা আৰু বিষাক্ত উদ্ভিদৰ বৈশিষ্ট্যযুক্ত বাগিচা এখন ২০০৫ চনৰ ফ্ৰেব্ৰুৱাৰীত যুক্ত কৰা হৈছিল। বিষাক্ত বাগিচাখনত প্ৰজাতিসমূহৰ মাজত আছে- ষ্ট্ৰাইকনচ্‌ নাক্সভোমিকা (ষ্ট্ৰাইচিনৰ উৎস), হেমলক, ৰিকিনাচ কমিনিচ (নিৰীহ কাষ্টৰ অয়েলৰ উৎস কিন্তু মাৰাত্মক ৰিকিন), ফক্সগ্লোভ, এট্ৰোপা বেলাদোনা (সাধাৰণত ডেডলি নাইটশেড), ব্ৰুগমানচিয়া আৰু লেবাৰ্নাম। বিষাক্ত বাগিচাৰ মিচনত আছে ঔষধ শিক্ষা।

## চিত্ৰবিথিকা

## তথ্য সংগ্ৰহ

শ্ৰেণী:যুক্তৰাজ্য
শ্ৰেণী:উদ্যান
মান ধনিয়া

**মান ধনিয়া** বা ***এৰিঞ্জিয়াম ফয়েটিডাম***  এপিয়েচি পৰিয়ালৰ এবিধ গ্ৰীষ্মমণ্ডলীয় বহুবৰ্ষজীবী উদ্ভিদ। ইয়াক **বন ধনিয়া**, **নগা ধনিয়া**, **কাটা মচলা**, **বঙালী মেমেধু** আদি নামেৰেও জনা যায়। ইংৰাজীত ইয়াৰ সাধাৰণ নামসমূহ হৈছে কালাণ্ট্ৰ (culantro), ৰিকাও (recao), স্বেডৌ ৱেনি (shadow beni), মেক্সিকান কৰিয়েণ্ডাৰ (Mexican coriander), ভানধনিয়া (bhandhania), সং কৰিয়েণ্ডাৰ (long coriander), ছাওটুথ কৰিয়েণ্ডাৰ (sawtooth coriander), আৰু ঙ গাই (ngò gai)। ই মেক্সিকো, কেৰিবিয়ান, মধ্য আৰু দক্ষিণ আমেৰিকাৰ থলুৱা উদ্ভিদ, কিন্তু সমগ্ৰ বিশ্বতে ইয়াৰ খেতি কৰা হয়। শীতোষ্ণ জলবায়ুত কেতিয়াবা ইয়াক এক-বৰ্ষজীৱী হিচাপে গজা দেখা যায়। ইয়াৰ গোন্ধ ধনিয়া শাকৰ দৰে। ইয়াৰ পাত দীঘল আৰু কাঁইট থকা।

যুক্তৰাষ্ট্ৰত, সাধাৰণ নাম culantro-ক কেতিয়াবা cilantro বুলি ভুল কৰা হয়, cilantro নামটোৱে ''Coriandrum sativum''-ক বুজায়।

## ব্যৱহাৰ

### ৰন্ধন-প্ৰকৰণ
মান ধনিয়া পৃথিৱীৰ বহু অঞ্চলত বিশেষকৈ কেৰিবিয়ানৰ কিউবা, ডমিনিকান প্ৰজাতন্ত্ৰ, পুযাৰ্টো ৰিকো, ত্ৰিনিদাদ আৰু টোবাগো, পানামা, গিয়ানা, ছুৰিনাম আৰু ইকুয়েডৰ আৰু পেৰুৰ আমাজন অঞ্চলত খাদ্যৰ উপকৰণ ব্যৱহাৰ কৰা হয়। ই কম্বোডিয়া, থাইলেণ্ড, ভাৰত, ভিয়েটনাম, লাওচ, ম্যানমাৰ আৰু এছিয়াৰ অন্যান্য অঞ্চলত ই ন্ধন-প্ৰকৰণত পাত-শাক হিচাপে ব্যাপকভাবে ব্যবহাৰ কৰা হয়। ই ভালদৰে শুকাই, শুকোৱাৰ পিছতো ইয়াৰ ৰঙ আৰু গন্ধ অটুত থাকে, সেয়ে শুকান ভেষজ উদ্যোগৰ বাবে ই অতি মূল্যবান। ই কেতিয়াবা কেতিয়াবা ধনিয়াৰ বিকল্প হিচাপে ব্যবহৃত হয় যদিও ইয়াৰ স্বাদ কিছু বেছি।

আমেৰিকা যুক্তৰাষ্ট্ৰৰ ফ্ল'ৰিডা, জৰ্জিয়া, হাৱাই, পুয়েৰ্টো ৰিকো আৰু ভাৰ্জিন দ্বীপপুঞ্জত মান ধনিয়া প্ৰাকৃতিকভাবে গজে।

### পৰম্পৰাগত ঔষধ
গ্ৰীষ্মমণ্ডলীয় অঞ্চলসমূহত মান ধনিয়া পোৰা, কানৰ বিষ, জ্বৰ, উচ্চ-তেজচাপ, কোষ্ঠকাঠিন্য, হাঁপানি, পেটৰ কৃমি, বন্ধ্যাত্বৰ জটিলতা, সাপে খোঁটা, ডাযাৰিয়া আৰু মেলৰিয়াৰ ঔষধ হিচাপে ব্যৱহাৰ কৰা হয়। মান ধনিয়াত ইৰিঙ্গিয়েল (Eryngial) নামৰ এবিধ ৰাসায়নিক যৌগ পোৱা যায়।

## তথ্য সংগ্ৰহ

## বাহ্যিক সংযোগ
* 
* Long coriander (''Eryngium foetidum'' L.) page from Gernot Katzer's Spice Pages

শ্ৰেণী:তৃণ
শ্ৰেণী:মছলা
শ্ৰেণী:উদ্ভিদজগত
শ্ৰেণী:অসমৰ উদ্ভিদ
অন্তহীন প্ৰেৰণাৰ উৎস লুই পেষ্টিঅ’ৰ

**অন্তহীন প্ৰেৰণাৰ উৎস লুই পেষ্টিঅ’ৰ** () হৈছে হোমেন বৰগোহাঞিৰ দ্বাৰা ৰচিত ২০০১ চনৰ ডিচেম্বৰ মাহত প্ৰকাশ পোৱা এখন জীৱনী গ্ৰন্থ। ১৮২২ চনৰ ২৭ ডিচেম্বৰত জন্মগ্ৰহণ কৰা ফৰাচী ৰসায়নবিদ আৰু অণুজীৱবিদ লুই পেষ্টিঅ’ৰই কেনেকৈ বিভিন্ন আৱিষ্কাৰৰ মাধ্যমেৰে মানুহৰ জীৱন ৰক্ষা কৰিছিল। তাৰে জীৱন সংগ্ৰামৰ কাহিনীক লৈ গ্ৰন্থখন ৰচনা কৰা হৈছে। নেপোলিয়নৰ কিছু কথাও এই গ্ৰন্থখনত উল্লেখ কৰা আছে।

## লেখকৰ চমু পৰিচয়

অসমৰ এগৰাকী প্ৰখ্যাত সাহিত্যিক, সাংবাদিক, সমালোচক, কবি আৰু গল্পকাৰ। ১৯৭৮ চনত পিতা-পুত্ৰ গ্ৰন্থখনৰ বাবে অসমীয়া ভাষাত সাহিত্য অকাডেমি বঁটাৰে সন্মানিত হয়। ১৯৩২ চনত হোমেন বৰগোহাঞিৰ অসমৰ লখিমপুৰ জিলাৰ ঢকুৱাখনাত জন্ম হয়।

## তথ্য সংগ্ৰহ

শ্ৰেণী:অসমীয়া গ্ৰন্থ
শ্ৰেণী:প্ৰবন্ধ গ্ৰন্থ
শ্ৰেণী:হোমেন বৰগোহাঞিৰ সাহিত্যৰাজি
বাগ্‌ধ্বনি

**বাগ্‌ধ্বনি** বা **ধ্বনি** () বুলিলে মানুহে কথা বতৰা পাতোঁতে মুখেৰে বায়ুৰ সোঁতৰ সহায়ত যি মাত উলিয়ায় সেই মাতৰ ক্ষুদ্ৰ ক্ষুদ্ৰ ভাগ বা খণ্ডবোৰকে বুজোৱা হয়। ধ্বনি, ধ্বনিগুণ আৰু লয়ৰ বিশ্লেষণাত্মক আলোচনাক ধ্বনিবিজ্ঞান (Phonetics) আৰু বৰ্ণবিজ্ঞানৰ (phonemics) অন্তৰ্ভুক্ত কৰা হয়। বাগ্‌বিজ্ঞানৰ আলোচনা পদ্ধতি ভাষা নিৰপেক্ষ হোৱা বাবে জগতৰ ভিন ভিন ভাষাৰ বিশ্লেষণত বা ব্যাকৰণত একেবোৰ পাৰিভাষিক শব্দৰ প্ৰয়োগ হ’ব পাৰে। সেয়েহে, ভাষাৰ লিখিত ৰূপদানত আন্তঃৰাষ্ট্ৰীয় ধ্বনিলিপি (International Phonetic Alphabet) স্বীকৃতি হ’ব পাৰিছে।

বৰ্তমান ভাষাত ধ্বনিৰ উচ্চাৰণ আৰু আখৰৰ মাজত বৰ্তমানে সামঞ্জস্য দেখা নাযায়। অসমীয়া ভাষাত আঠোটা বিশিষ্ট স্বৰধ্বনি আৰু একৈশটা বিশিষ্ট ব্যঞ্জন ধ্বনি ('ৱ' আৰু 'য়' এই দুটা অৰ্ধস্বৰ ধৰিলে তেইশটা ব্যঞ্জন বৰ্ণ) উচ্চাৰিত হয়।

## বাগ্‌ধ্বনিৰ কোনো অৰ্থ নাই
ধ্বনি ভাষাৰ অপৰিহাৰ্য সামগ্ৰী। ধ্বনি বা ধ্বনি সমষ্টিৰে আমাৰ মনৰ ভাব প্ৰকাশ কৰোঁ যদিও, বাগ্‌ধ্বনিৰ কোনো অৰ্থ নাই। উদাহৰণস্বৰূপে-

**অৰ্থবোৰ মানুহে লগাই দি লোৱা কথা; ধ্বনিবোৰৰ নিজস্ব গুণৰ পৰা অৰ্থ নিৰ্ণীত নহয়। **

কেতিয়াবা এটা মাথোঁ ধ্বনিৰেও এটা আকৃতি বা শব্দ হ’ব পাৰে। যেনে- 'ই'। এই 'ই' এটা ধ্বনি। ধ্বনি হিচাপে ইয়াৰ কোনো অৰ্থ নাই। কিন্তু যেতিয়া এই 'ই' ধ্বনিটোৰে 'এই মানুহটো বা এই বস্তুটো' বুজোৱা হয় তেতিয়া এই 'ই'-টো অৰ্থযুক্ত হৈ পৰে, আৰু ই কেৱল ধ্বনি হৈ নাথাকি এটা আকৃতি বা ৰূপ বা শব্দত পৰিণত হয়।

## বাগ্‌ধ্বনি আৰু বৰ্ণ
মানুহে কথা বতৰা পাতোঁতে মুখেৰে বায়ুৰ সোঁতৰ সহায়ত যি মাত উলিয়ায় সেই মাতৰ ক্ষুদ্ৰ ক্ষুদ্ৰ ভাগ বা খণ্ডবোৰকে বাগ্‌ধ্বনি, বা চমুকৈ ধ্বনি বোলা হয় । আৰু মানুহে কথা কওঁতে যিবিলাক শব্দ উচ্চাৰণ কৰে, সিহঁতক লিখি প্ৰকাশ কৰিবলৈ প্ৰত্যেকটোৰে একোটা চিন ব্যৱহাৰ কৰা হৈছে। সেই চিনবিলাকক বৰ্ণ বোলা হয়। চলিত কথাত বৰ্ণক আখৰ বোলে।

## বিশিষ্ট ধ্বনি আৰু আখৰ








## বৰ্ণ, অক্ষৰ আৰু আখৰ
বৰ্ণমালাৰ বৰ্ণবোৰ একো একোটা চিহ্ন বিশেষ; এই বৰ্ণবোৰক আখৰ কোৱা হয়। শ্ৰৱণেন্দ্ৰিয়ৰে শুনা স্তৰত যিটো শ্ৰূয়মাণ বৰ্ণ, চাক্ষুষ অৰ্থাৎ দৃশ্যমান স্তৰত সেইটোৱেই আখৰ। বৰ্ণই প্ৰকাৰান্তৰে আখৰ, আৰু আখৰে প্ৰকাৰান্তৰে বৰ্ণ।

অসমীয়া আখৰ শব্দটো সংস্কৃত অক্ষৰ শব্দৰ পৰা ওলাইছে যদিও দুয়োটা শব্দৰ অৰ্থ একে নহয়। অক্ষৰ শব্দই syllable বুজায়। এটা মাথোন হৃদস্পন্দন উচ্চাৰিত ধ্বনি বা ধ্বনিসমষ্টিকে অক্ষৰ বোলে।

'বৰ্ণ', 'অক্ষৰ' আৰু 'আখৰ' এই তিনিওটা প্ৰকৃতপক্ষে বেলেগ। সংস্কৃত ভাষাত বৰ্ণসূচক আখৰবোৰে একো একোটা অক্ষৰৰো প্ৰতিনিধিত্ব কৰে; অৰ্থাৎ সংস্কৃতৰ আখৰবোৰ অক্ষৰো। উদাহৰণস্বৰূপে, স্বৰ বৰ্ণমালাৰ अ, आ, इ, ई আদি প্ৰত্যেকটোৱেই একো একোটা বৰ্ণ আৰু একো একোটা অক্ষৰ; অসমীয়া মতে ইহঁতৰ প্ৰত্যেকেই একো একোটা আখৰ; ইহঁত অৱশ্যে অক্ষৰো। ব্যঞ্জন বৰ্ণমালাৰ ক্ষেত্ৰত সুকীয়া। যেনে-
ক (क), খ (ख), গ (ग), ঘ (घ) আদি প্ৰত্যেকেই একো একোটা অক্ষৰহে; কিয়নো ইহঁতৰ প্ৰত্যেকতে 'অ' -স্বৰ যুক্ত হৈ থাকে। যেনে- ক=ক্‌অ (क=क्अ), খ=খ্‌অ (ख=ख्अ), গ=গ্‌অ (ग=ग्अ), ঘ=ঘ্‌অ (घ=घ्अ) ইত্যাদি। ব্যঞ্জন বৰ্ণৰ আখৰবোৰত দুটাকৈ বৰ্ণ নিহিত হৈ থাকে। এটা হ’ল ব্যঞ্জন বৰ্ণ আৰু আনটো অ -স্বৰ বৰ্ণ।

হলন্ত আখৰবোৰহে প্ৰকৃতপক্ষে সংস্কৃত ভাষাত একাকী বৰ্ণ; অৰ্থাৎ क এটা অক্ষৰ আৰু क् এটা বৰ্ণ।

অসমীয়াত क (ক) এটা অক্ষৰ, क् (ক্‌) এটা বৰ্ণ
আৰু क (ক) আৰু क् (ক্‌) দুয়োটাই একে আখৰ।

## টোকা

## তথ্য সংগ্ৰহ

শ্ৰেণী:অসমীয়া ব্যাকৰণ
শ্ৰেণী:ব্যাকৰণ
শ্ৰেণী:ভাষাবিজ্ঞান
নেফামিজ

**নেফামিজ বা অৰুণামিজ** ( বা Arunamese) ভাৰতবৰ্ষৰ পূব প্ৰান্তৰ ৮৩,৭৪৩ বৰ্গ কিঃমিঃ ব্যাপ্ত হৈ থকা ৰাজ্য অৰুণাচল প্ৰদেশৰ মিশ্ৰিত (pidgin) ভাষা। পূৰ্বে এই প্ৰদেশখনক উত্তৰ-পূব সীমান্ত অঞ্চল যাক ইংৰাজীত North East Frontier Agency বা চমুকৈ NEFA বুলি জনা গৈছিল। ১৯৮৭ চনৰ ২০ ফেব্ৰুৱাৰীত পৃথক ৰাজ্যৰূপে স্বীকৃতি পোৱা এই অৰুণাচল প্ৰদেশখন পূৰ্বতে অসমৰে এটা অংশ আছিল। 

অৰুণাচল প্ৰদেশৰ বিভিন্ন ভাষিক জনগোষ্ঠীৰবিলাকৰ মাজত অসমীয়া ভাষাই বিকাশ লাভ কৰে যাক প্ৰথমে 'ভঙা অসমীয়া ভাষা' বুলি ক’লেও তাক পিছলৈ 'নেফামিজ' বুলিহে জনা গ’ল। সম্প্ৰতি প্ৰদেশখনৰ নাম অৰুণাচল হোৱাত ইয়াক 'অৰুণামিজ ভাষা' বুলিও কোৱা হয়।

## ধ্বনি-তত্ব
নেফামিজত ছয়টা স্বৰযুক্ত বিশিষ্ট ধ্বনি, ওঠৰটা ব্যঞ্জনবৰ্ণৰ বিশিষ্ট ধ্বনি আৰু ছয়টা দ্বি-স্বৰ আছে৷

## লগতে চাওক

# নাগামিজ

## তথ্য সংগ্ৰহ

শ্ৰেণী:ভাৰতৰ ভাষা
শ্ৰেণী: ভাষা
কেৰেলা (দ্ব্যৰ্থতা দূৰীকৰণ পৃষ্ঠা)

এইটো এটা দ্ব্যৰ্থতা দূৰীকৰণ পৃষ্ঠা। **কেৰেলা** শব্দটোৱে নিম্নলিখিত প্ৰবন্ধবোৰ সূচাব পাৰে:

* তিতা কেৰেলা, এবিধ লতাজাতীয় উদ্ভিদ তথা পাচলি
* ভাত কেৰেলা, আন এবিধ লতাজাতীয় উদ্ভিদ তথা পাচলি
* কেৰালা, ভাৰতৰ দক্ষিণাত্যৰ এখন ৰাজ্য
অসম ফুটবল সন্থা

**অসম ফুটবল সন্থা** ভাৰতৰ ৩৬খন ৰাজ্যিক ফুটবল সন্থাৰ অন্যতম যি সৰ্বভাৰতীয় ফুটবল ফেডাৰেচনৰ অন্তৰ্গত। অসম ফুটবল সন্থাই অসমৰ ফুটবলক পৰিচালনা কৰে। ই অসমৰ ৰাজ্যিক পুৰুষ আৰু মহিলা উভয় ফুটবল দলসমূহক নিয়ন্ত্ৰণ কৰে তথা এই দলসমূহক তৈয়াৰ কৰি সন্তোষ ট্ৰফী আৰু ছিনিয়ৰ মহিলা ৰাষ্ট্ৰীয় ফুটবল চেম্পিয়নশ্বিপলৈ প্ৰেৰণ কৰে। সন্থাৰ বৰ্তমানৰ সভাপতি নৱ কুমাৰ দলে আনহাতে অবৈতনিক সম্পাদক ড° চাংগ্ৰাং ব্ৰহ্ম।

অসম ফুটবল সন্থা ১৯৪৬ চনত গঠন কৰা হৈছিল যদিও অসমত স্বাধীনতাৰ আগৰ পৰাই ফুটবল খেলবিধ প্ৰচলিত হৈ আহিছে। অসমৰ বি টি আৰ অঞ্চল, কাৰ্বি আংলং, কামৰূপ, যোৰহাট, ডিব্ৰুগড় আৰু তিনিচুকীয়া জিলাত ফুটবলৰ জনপ্ৰিয়তা অত্যধিক। সন্থাৰ কমিটিৰ কাৰ্য্যকাল ৪ বছৰ। অসম ফুটবল সন্থাৰ সৰ্বোচ্চ 
পৰ্য্যায়ৰ প্ৰতিযোগিতাখন হৈছে অসম ৰাজ্যিক প্ৰিমিয়াৰ লীগ।

## অসম ফুটবলৰ প্ৰতিযোগিতাসমূহ আৰু গঠন প্ৰণালী
অসম ফুটবলৰ গঠন প্ৰণালী দুখন ৰাজ্যিক পৰ্যায়ৰ লীগ প্ৰতিযোগিতাৰ ওপৰত ভিত্তি কৰি গঠিত হৈছে। ইয়াৰ তলৰ পৰ্যায়ত জিলা ভিত্তিক লীগ পৰ্যায়ৰ খেল সমূহ অনুষ্ঠিত হয়। 

### পুৰুষৰ ক্লাব

### পুৰুষৰ টুৰ্ণামেণ্ট
* ক্ষীৰোদ বৰুৱা আন্তঃজিলা ছিনিয়ৰ ফুটবল প্ৰতিযোগিতা

### ফুটচল
* অসম ফুটচল চেম্পিয়নশ্বিপ

### মহিলা
* অসম মহিলা লীগ
* গোবিন্দ ৰাম মৌৰ আৰু বানাৰসী দেৱী আন্তঃজিলা ছিনিয়ৰ মহিলা ফুটবল প্ৰতিযোগিতা 

### যুৱ
* অসম যুৱ লীগ (অনূৰ্ধ্ব-১৩, অনূৰ্ধ্ব-১৫ আৰু অনূৰ্ধ্ব-১৭)

* সন্তোষ লহকৰ আন্তঃজিলা জুনিয়ৰ ফুটবল প্ৰতিযোগিতা (ল'ৰাৰ ১৭ বছৰ অনূৰ্ধ্ব)
* সতীন্দ্ৰ মোহন দেৱ আন্তঃজিলা ছাব-জুনিয়ৰ ফুটবল প্ৰতিযোগিতা (ল'ৰাৰ ১৫ বছৰ অনূৰ্ধ্ব)

### গুৱাহাটী ক্ৰীড়া সন্থা
অন্যহাতে গুৱাহাটী ক্ৰীড়া সন্থাৰ এক পৃথক ফুটবলৰ লীগ প্ৰণালী আছে গুৱাহাটী ভিত্তিক ক্লাব সমূহৰ বাবে। 

## লগতে চাওক
*বৰদলৈ ট্ৰফী

## তথ্য সংগ্ৰহ

শ্ৰেণী:ফুটবল
শ্ৰেণী:ক্ৰীড়া সংস্থা
শ্ৰেণী:অসমৰ ক্ৰীড়া সংগঠন
ণত্ববিধি

সংস্কৃত ভাষাত দন্ত্য ন কেতিয়া আৰু কেনেকৈ মূৰ্ধন্য ণ হয় তাক জানিবৰ কিছুমান নিৰ্দিষ্ট নিয়ম আছে। সেই নিয়মবোৰকে **ণত্ববিধি** (Change of ন into ণ) বোলে।

বিধি শব্দৰ অৰ্থ বিধান বা নিয়ম। ণত্ববিধি সংস্কৃত ভাষাৰহে বিধান। আমি সংস্কৃত ভাষাৰ অসংখ্য শব্দ অসমীয়া ভাষাত ব্যৱহাৰ কৰোঁ। সেয়েহে সেইবোৰ শব্দত সংস্কৃত ভাষাৰ বিধান মানিব লাগে।

## ণত্ববিধিৰ নিয়ম
# এটা পদৰ ভিতৰত ঋ, ৰ আৰু ষ -ৰ পাচত দন্ত্য ন থাকিলে সি মূৰ্ধন্য হয়। যেনে- ঋণ, তৃণ, কাৰণ, অৰুণ, কৃষাণ, বৰষুণ।
# ঋ, ৰ, ষ আৰু ণ -ৰ মাজত কোনো স্বৰবৰ্ণ বা ক আৰু প বৰ্গৰ কোনো বৰ্ণ, বা য, ৱ, হ, বা ং অনুস্বাৰ থাকিলেও ন মূৰ্ধন্য হয়। যেনে- কৃপণ, গ্ৰহণ, ব্ৰাহ্মণ, ৰাৱণ, নাৰায়ণ।
# এই নিয়মটো কেৱল সংস্কৃত শব্দত আৰু সংস্কৃতৰ অপভ্ৰংশ শব্দত মাথোন খাটে। অসমীয়া শব্দত ঋ, ৰ, ষ -ৰ মাজত কোনো ব্যঞ্জনবৰ্ণ বা অ -ৰ বাহিৰে আন স্বৰবৰ্ণ থাকিলে দন্ত্য ন মূৰ্ধন্য নহয়। যেনে- ৰইনা, বৰিয়নি, ফেৰেঙ্গনি, গেৰেকনি, বৰীয়ানী।
# অসমীয়া স্ত্ৰী প্ৰত্যয় নী -ৰ ন মূৰ্ধন্য নহয়। যেনে- বৰানী, বৰুৱানী, কমাৰনী, কুমাৰনী, গৰাকিয়নী।
# দুটা ভিন ভিন শব্দ গোট খাই এটা হ’লে, আগৰ শব্দটোত ঋ, ৰ, ষ থাকিলেও পাচৰ শব্দৰ ন মূৰ্ধন্য নহয়। যেনে- দুৰ্নাম, হৰিনাম, ত্ৰিনয়ন, সৰ্বনাম, হৰিনাৰায়ণ, হৰিনাথ।

;মূৰ্ধন্য বৰ্গৰ লগত সদায় মূৰ্ধন্য ণ-হে যোগ হয়। দন্ত্য বৰ্গৰ লগত মূৰ্ধন্য ণ কেতিয়াও যোগ নহয়। যেনে-
# ট বৰ্গৰ আখৰৰ লগত যোগ হ’লে ন সদায় মূৰ্ধন্য হয়। যেনে- কণ্টক, পিণ্ড, মুণ্ড।
# ত বৰ্গৰ কোনো আখৰৰ লগত যোগ হ’লে ঋ, ৰ, ষ -ৰ পাচত থাকিলেও ন মূৰ্ধন্য নহয়। যেনে- ৰান্ধন, বৃন্দাবন।

## লগতে চাওক
# অসমীয়া ব্যাকৰণ
# বাগ্‌ধ্বনি
# সন্ধি
# ষত্ববিধি
# অসমীয়া ব্যাকৰণৰ ণত্ববিধি আৰু ষত্ববিধি

## তথ্য সংগ্ৰহ

শ্ৰেণী:ব্যাকৰণ
শ্ৰেণী:অসমীয়া ব্যাকৰণ
জিণ্টু গগৈ

**জিণ্টু গগৈ** () এজন অসম সন্তান আৰু কাৰ্গিল যুদ্ধৰ এজন শ্বহীদ।

## সামৰিক বটাঁ

## জন্ম আৰু পৰিচয়
১৯৭০ চনৰ ২১ নৱেম্বৰত জিণ্টু গগৈৰ জন্ম হৈছিল।অসমৰ গোলাঘাট জিলাৰ এখন সৰু নগৰ খুমটাইত জিণ্টুৰ জন্ম হৈছিল। তেখেতৰ পিতৃৰ নাম ঠগিৰাম আৰু মাতৃৰ নাম দুলুপ্ৰভা। পিতৃ ঠগিৰাম ভাৰতীয় বায়ুসেনা বিভাগৰ এজন দক্ষ আৰু অভিজ্ঞ বিষয়া আছিল।  জিণ্টু গগৈৰ লুনা নামৰ এজনী ভনীয়েক আছিল। 

## সৈনিকজীৱন
জিণ্টু গগৈ ১৭ নং গাড়ৱাল ৰাইফলছৰ কেপ্টেইন আছিল। সেই সময়ত বাটালিক ছেক্টৰৰ জুবাৰ কমপ্লেক্সৰ কালাপাথৰ ৰিঝ লাইন শত্ৰুৰ হাতৰ পৰা মুক্ত কৰিবলৈ দায়িত্ব পাইছিল। ১৯৯৯ চনৰ ২৯ আৰু ৩০ জুনত সেই দায়িত্ব পালন কৰোঁ‌তে তেওঁ শ্বহীদ হয়।

## স্বীকৃতি
মৰণোত্তৰভাৱে কেপ্টেইন জিণ্টু গগৈক ১৯৯৯ চনৰ স্বাধীনতা দিৱসত*[[বীৰ চক্ৰ]]* আৰু ২০০৮ চনৰ ১৯ জুলাইত *বীৰ চিলাৰায় বঁটা*ৰে সন্মানিত কৰা হয়। 

## মৃত্যু
১৯৯৯ চনৰ ৩০ জুনত জিণ্টু গগৈৰ ২৯ বছৰ পূৰনহওঁতেই মৃত্যু হয়।

## তথ্যউৎস

শ্ৰেণী:অসমৰ ব্যক্তি
শ্ৰেণী:ভাৰতৰ ব্যক্তি
শ্ৰেণী:সৈনিক
শ্ৰেণী:মৃত ব্যক্তি
শ্ৰেণী:ভাৰতীয় শ্বহীদ
গোলাপীমূৰীয়া হাঁহ

**গোলাপীমূৰীয়া হাঁহ** () হৈছে উত্তৰ-পূব ভাৰতৰ এবিধ বিপন্ন পক্ষী। গোলাপীমূৰীয়া হাঁহৰ বৈজ্ঞানিক নাম *ৰ’ড’নেছা কেৰিঅ’ফাইলেচিয়া* (*Rhodonessa caryophyllacea*)। হিন্দীত “গুলাব চিৰ” আৰু বঙালী ভাষাত “লাল শিৰ” বুলি কোৱা হয়।

অতীতত গংগা আৰু ব্ৰহ্মপুত্ৰ নদী দুখনৰ নামনি ভাগৰ দ অঞ্চলবোৰত বসতি কৰিছিল। বৰ্তমানৰ বাংলাদেশৰ জনবসতি নথকা অঞ্চলত এই পক্ষীবিধ পোৱা গৈছিল বুলি জনা যায়।

## লগতে চাওক
# আমৰ’লীয়া হাঁহ
# কলীমূৰী হাঁহ
# খন্তীয়া হাঁহ
# দীঘলনেজী হাঁহ
# বৰমূগী হাঁহ
# সৰুমূগী হাঁহ

## তথ্য সংগ্ৰহ

শ্ৰেণী:হাঁহ
শ্ৰেণী:অসমৰ চৰাই